Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1284-02-12

Charte conservée aux Archives de l'État à Liège. Abbaye du Val-Benoît à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a tos cheas ki ces preſens lettres veront (et) oront · li ·· homes delle chiſe dieu font conoiſtre ve[2]riteit [note] conutte choiſe ſoit a tos ke l an de graſce · m · cc · quatre vins (et) trois le ſemedi apres les ota[3]ules delle chandeloir vinrent par deuant nos entre ſainte marie (et) ſain lambier a liege · aliſan[4]dres voweis d oire d une part · et freres ernus maiſtres delle vaz benoite d atre part et la afai[5]tat aliſandres voweis deſur dis a frere ernut deſoir nomeit et a ˘ owes delle vaz benoite deſur dite [6] et werpit le ſiene part · de tot l alu ki giſt a oire · et ſor cui li cens giſt ke jakemins d oire ki [7] fut lur laſſat lui (et) gilet ſon frere en amoine et ſi fut freres ernus deſur dis et a ˘ owes delle [8] vaz benoite ens em pais comandeis ſi ke drois (et) lois enſengne · et conut aliſan[9]dres deſur dis k ilh delle ſine part · de tot l alu deuant nomeit aſtoit bin aueſtis et bin aire[10]teis ſi ke por li deſireteir et atrui aireteir · la quele coniſſanche · henris bureis citains [11] de liege ki l afaitiſon en fiſt miſt ens elle warde des homes delle chiſe dieu ki la furent [12] preſens · a ceſte veſture a faire furent homes delle chiſe dieu henris bureis deſur dis [13] ki le veſture en fiſt · sires mathon ſkeuins de ˘ liege freres warnirs et freres henris del [14] vaz benoite ſtaſſins de hermeies wilheames de ſain loren maſſon de ſain martin joha(n)s [15] li fiſ ſengnor mathon deſur dit henrottes draweas lambiers de geredrie · maiſtres [16] alars li notaires (et) pluſurs atres et par chu ke ſoit ferme choiſe (et) eſtable · nos [17] li homes de le chiſe dieu deſur dis auons fait ſaeleir ces preſens lettres del ſaial mai[18]ſtre piron archipreſtre de liege dont nos vſons en teſmongnage de v(er)iteit la date eſt [19] deſur ditte [note]
La ligne est terminée par des points.
Cliquer pour fermer
Espace légèrement plus large.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).