Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1271-04-20

Charte conservée aux Archives de l'État à Liège. Abbaye du Val-Saint-Lambert à Seraing.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a ˘ toz ceaz ki ces lettres veront (et) oront / henris cheualiers sires de hermale saluz (et) coniſance [2] de verite · je vos fais a sauoir ke li abbes (et) li couens del vaus saint lambert del ordene de [3] ciſteaz vinrent par deuant mi (et) par deuant mes homes / mon sangnor johan d eppe coſtoer del gliſe [4] de saint lambert a liege / lowi cheualier mon fiu (et) faſtre son frere / bertholoz de horion borghois [5] (et) eſkeuiens de huy / (et) me requiſent ke je lor donaſſe en fiez l uſage des peſſoers a ˘ piet ke je auoi [6] en l eawe de muſe del vilhe de chokires si aual deuer liege ke je l auoi maniet (et) ˘ tenu / et je [7] a lor requeſte (et) lor priere tornai a mes homes ſe je faere le pooe par droit (et) par loi del pais · [8] et mi home deuant dit raportont par jugement ke je bien faere le pooe par droit (et) par loi [9] (et) je par le jugement (et) l enſengnement de ˘ mes homes donai en fiez al ·· abbeit (et) a couent deuant [10] dit tot l uſage (et) tot le droit ke je auoi en l eawe deſor dite ſen nient a ˘ retenir / sauf les [11] droetures mes peſſoers de flones / d engis (et) de chamont · (et) en reciu dant anthone de termong [12] ki adont aſtoit celleriers del vaus saint lambert / a home / par tel deuiſe ke q(u)ant ilh serat morſ / li [13] cellerier ki apres lui venront serunt mi home de ceſt meime fiez a ˘ toz jorſ / sauf ce qu ilh ne me [14] deuront ne reliet / ne oſt ne cheuachie ne nul autre seruiſce el munde / car je lor ai quitte (et) done [15] en amoene por l arme de ˘ moi (et) de ma feme agnes (et) de mes enfans / (et) de ˘ toz mes ancheſors / forſ ˘ tant [16] ke ſe ie ai meſtier de lor conſelh / ilh doent venir a mon mandement por mi conſelhier s ilh venir [17] i pulent / (et) s ilh ne pooent a cel foiz / ilh i venroent vn autre foiz quant ilh poroent / ſens amende · [18] et s ilh auenoit ke johans mes nierſ de la nouevilhe / ne oerſ / ne freres / ne suerſ qu ilh owiſt / cla / [19]maſt nulle droiture v nul vſage autre ke celi de ſon peſſoer de chamont en l eawe deuant dite [20] je lor ai en couent par deuant mes homes ke je lor en ſerai warans en toz lius (et) en totes curs [21] ſi auant ke drois (et) lois porte / (et) bien dis (et) teſmongne par ces preſens lettres ke johans mes [22] nierſ deuant dis / ne freres / ne suerſ / ne oerſ qu ilh aent n i ont droit · et fait a sauoer ke je [23] rendis ceſt homage a ceaz del vaus saint lambert a vikant agnes ma feme par ſon grei (et) par [24] ſon loz / (et) par le greit lowi cheualier mon fiu / (et) toz mes autres enfans · (et) par tel ke je (et) [25] agnes ma feme (et) tuit mi enfant promeſimes par foit pleine (et) par serement ke nos jamais a [26] nul ˘ jor ne feriens ne ne soferoens a faere ne a dire choſe par coi li ·· abbes (et) li couens deua(n)t dis [27] fuſt encombreiz de tenir paſibleme(n)t le droiture (et) l uſage del eawe deuant dite · et en teſmongnage [28] de totes ces choſes (et) por ce k elles soent fermes (et) eſtables a toz jor je ai mis mon p(ro)pre saeal a [29] ces preſens lettres · et nos johans d eppe coſtres de saint lambert a ˘ liege / (et) je bertoloz de ˘ horion [30] borghois (et) eſkeuiens de huy / home mon sangnor henri cheualier sangnor de h(er)male auons mis nos [31] p(ro)pres saeas a ces preſens lettres · et nos lowis cheualier et faſtreis ses freres de h(er)male filh a ˘ mon [32] sangnor henri deuant dit / (et) ſi home / por ce ke nos n auons poi"nt de p(ro)pres saeas auons priiet l offi / [33]cial de ˘ liege qu ilh mette le saeal del officialiteit de liege a ces lettres · et nos li officiaz de [34] liege a ˘ la priere mon sangnor lowi cheualier / (et) faſtreit son frere de hermale deuant dis / auons [35] mis le saeal del officialiteit de liege a ces preſens lettres en teſmongnage de verite · ce fu fait [36] l an del jncarnation n(ost)re sangnor · m · cc · lxxj · le merkedi deuant la feſte saint marc
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).