Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1263-07-15

Charte conservée aux Archives de l'État à Liège. Cathédrale Saint-Lambert à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

nous jehans p(ar) le grace de dieu prouos nos pieres doiens · nous li archydyakene · (et) tous li chapiteles de ſaint lambert [2] de liege faiſons ſauoir a ˘ tous cheaus ki ches letres veront (et) orunt · ke cum ilh ſoit enſi ke noſtre chiers ſires henris [3] p(ar) le graſe de dieu eveſkes de liege ait promis a noble home · guion conte de flandres · ke ilh receura a home le [4] conte deuant dit · del chaſtel de sanſon · (et) des appendances ſans delai a ˘ tenir hiretablement del eueſke dou liege · de [5] quele eure ke li emp(er)eres de conſtantinoble en requerra le eueke deuant dit de bouche · ou par ſes letres pendans · (et) [6] ait promis li eueskes deuant dis · au deuant dit conte · ke ilh par luj ne par autruj ne greuera le conte de flandres [7] deuant dit ne les ſiens de la guerre de namur · (et) ke ilh n aidera ne (con)fortera mon ſegnor henri de luſenborc ne les ſiens [8] en la guerre deuant dite · et ke tantoſt apres ce ke ilh ara receut le conte deuant dit a home · (et) enueſtit dou chaſtel [9] de ſanſon · (et) des appendances · li eueſkes · (et) li cuens deuant dit · renoueleront le couenanches jadis faites entre l ome de [10] bone memore · huart jadis eueſke de liege · (et) le conte philippe de namur · (et) en donra li eueſkes deuant dis ſes letres · [11] et ait promis li eueſkes deuant dis a procurer · ke nous jehans prouos · nous pieres doiens · nous li archidyakene · [12] (et) tous li chapiteles deuant dis j meterons noſtre aſſens · (et) en donrons nos letres ſolonc chou · ke ches chozes ſont [13] contenues plus plainement es letres le eueſke deuant dit · ki de che ſont faites · nous a ches chozes mettons noſtre [14] aſſens · (et) noſtre otroi · (et) le tenrons en bone foi · (et) ſe del eueſke deuant dit defaloit en ceſte guerre ou dedens [15] le / [note] guerre · nou aiderons en bone foi · ke ſes succeſſeres eueſkes de liege le tenra · en tieſmognage de ches chozes [16] auons nous pendut le ſaial de noſtre glize a ches preſens letres · c eſt fait l an de l Íncarnation noſtre ſaingnor · [17] mil · deus cens · (et) ſexante (et) trois · le diemegne deuant le magdalene · [note]
La ligne est achevée par des traits adventices.
Cliquer pour fermer
Sépare les deux mots liés
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).