Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1288-02a

Charte conservée aux Archives de l'État à Liège. Couvent des Dominicains de Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

[note] a ˘ tous chiaus ki ces lettres verront (et) oront henris polarde · thiris de saint seruais · jakemins del cor / eſkeuin de liege / henris [2] veilhez / balduins pifes / (et) colais prechereas / mambor (et) porueour des poures delle citeit de liege / ſalus (et) coniſſance de veriteit ; [3] nos faiſons ſauoir a ˘ tous / ke nos a da(m)me agnes hubine de hoy auons en doniers conteis rechies / quarante set · mars de ˘ lie / [4]gois / et ces donirs auek autre argent ke nos auiens des poures deuant dis / auons emploies en t(er)re ki giſt a wonke · ke nos auons [5] achatee a oes de lor amoine / par teile condition / ke nos a la ditte da(m)me agnes por la ſiene part de la t(er)re deuant ditte / a ˘ ſon argent [6] montant / en nom de trecens renderons / (et) obligons par ceſte lettre les dis poures / (et) lor mambors a ˘ rendre (et) paijer chaſcun an [7] toute ſa vie · dijx · muj de ſpiaute bone (et) paaule a deus · denirs pres delle meilhor a muj de ˘ liege · et a ˘ liege en ˘ ſon grenir / la v [8] elle vorrat · et apres le deces la deuant nomee da(m)me agnes / li deuant dit poures des · x · muj deſeur ˘ dit aueront en ˘ hiretage / [9] cienk · muj · et ſeront de ˘ dont en ˘ auant cis · v · muj iadit aioint a ˘ lor amoine · (et) departit a eaus par ˘ les mains de lor mambors [10] et de ˘ lor porueors · (et) por l arme de da(m)me agnes deuant nomee · et les autres · cienk · muj renderont chaſcun an touz iors a ˘ iamais [11] li mambors de poures deuant dis / a freres precheours de ˘ liege / por faire en lor maiſon l aniuerſare le deuant ditte da(m)me [12] agnes · et a ˘ ces co(n)uenances faire et aemplir obligons nos par ces preſens lettres les dis poures (et) tous lor biens a ˘ chans / [13] et a vilhe · et par ce ke ce ſoit ferme chouſe (et) eſtable / auons ceſte lettre ſaelee del ſaaul de ˘ l amoine de ˘ deuant dit poures [14] et l auons donee a da(m)me agnes ſouent nomee · et a ˘ freres precheours de ˘ liege deſeur dit / en teſmoinage de veriteit ; [15] che fait (et) doneit en ˘ l an de ˘ graſſe · milhe · deuſ cens · quatre viens (et) ſet · en mois de feurier · [note]
Suivent trois points et deux traits adventices.
Cliquer pour fermer
a initial + grand.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).