Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1282-12-22

Charte conservée aux Archives de l'État à Liège. Couvent de Robermont à Robermont.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

[note] a tos cheaz ki ces preſens letres veront (et) oront li home delle chiſe deu salus (et) coniſſanche [2] de veriteit · conute choſe soit a tos ke l an de grace · m · cc · quatreuins (et) dois l endemain [3] delle saint thumas vinrent par deuant nos entre sainte marie (et) sain lambier a lige [4] sours anes abbeſſe de robermont pour li (et) pour ſe couent {//} {d}{une} {part} {//} · (et) filepeaz li fis adam de her[5]meies ki ja fut d autre part · (et) la affaitat me dame li abbeſſe deſor dite a cheli [6] filepea deſor nomeit ſi ke chilhe ki bon pooir en auoit de par le maiſon · noef [note] bon(iers) d alu [7] (et) ki giſent ens en teroir de hermeies pou plus ou pou mains · (et) dont li maiſon aſtoit [8] bien aueſtie ſi k elle conut par deuant nos · et chu fut mis ens en noſtre warde · (et) ſi [9] fut philepeaz deſor dis enſ em pais comandeis ſi ke drois (et) lois enſengne · en chel jour [10] (et) en chele ore mimes philepeaz rendit en lanſage a me dame l abbeſſe a ovs delle maiſon [11] deſor ditte les noef [note] boniers d alu deſor nomeis (et) pour vint (et) dois muis d eſpeate ire[12]taules a paier chaſcun an deuens le saint andrier bon paement a dois denier pres delle [13] melhvre (et) a le meſure de lige · les kez vint (et) dois muis d eſpeate on li doit liurer a [14] coſt delle maiſon ov a ſon oir ſe de li defailloit dedens les murs de lige la ou philepeaz deſor [15] dis ou ſes oirs apres li les voroit auoir (et) metre · et se ilh auenoit que li mai / [16]ſons ne paiaſt l eſpeate en tel point ke chi par deſor eſt deuiſeit chil phelipeaz deſor [17] dis ou ses oirs apres li poroit aler a treſtot l alu deſor nomeit (et) faire e(m) poroit [18] sa volenteit az vs (et) az coſtumes del pais · a cheſte veſture a faire (et) a totes ches de / [19]uiſes furent home delle chiſe deu jakemes del lardier ſkeuins de lige ki le veſture [20] en fiſt · ſires mathons ſires lambers delle foſſe (et) thiris de ſain ſeruais ſkeuins de lige [21] damoiſele beatris (et) damoiſele eylis nones delle maiſon deuant dite (et) freres anſeaz li [22] maiſtres (et) mes ſires libers de robermont li chapelains · jehans delle haye ſtaſins de h(er)meies [23] henris bureis antones de glons jehans li sors lambers de geredrie maiſtres aalars li [24] notaires (et) pluſors atres · et p(ar) chu ke che ſoit ferme choſe (et) eſtable ſi auons nos fait [25] pendre a ces preſens letres le ſaial a caſes de la curt le preuoſt de lige e tant com [26] li preuoſteit eſt vaghe en teſmongnage de veriteit · la date eſt deſor dite [27] [note] m(agister) alardus piles [note]
croix
Cliquer pour fermer
Signé sur le pli
Cliquer pour fermer
trait (pied) devant les lettres
Cliquer pour fermer
Palimpseste.
Cliquer pour fermer
Palimpseste.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).