Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1283-05-02

Charte conservée aux Archives de l'État à Liège. Abbaye du Val-Saint-Lambert à Seraing.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a tos cheas ki ces preſens lettres veront (et) oront · li homes delle chiſe dieu · salus (et) coniſſan[2]che de v(er)iteit conute choiſe ſoit a tos ke l an de graſce · m · cc quatrevins (et) trois l endemain del [3] ſain filippe (et) ſain jakeme vinrent par deuant nos entre ſainte marie (et) ſain lambier a liege [4] lambiers (et) wilheameſ ſe freres li fiſ dame katherine de ˘ forine (et) jakemins lur seroges d une part · [5] et dans frankes ceriers delle va ſain lambier d atre part · et la afaitarent · lambiers (et) wilheame [6] ſe freres (et) jakemins lur ſeroges deſur dis por li et por ſe fe(m)me · a ˘ dan frankon cherier deſur no[7]meit et a owes delle maiſon delle va ſain lambier deſur dite on bonier de t(er)re ki alues eſt et [8] ki giſt deleis gothegneie a rameybuz et ſi fut dans frankes deſur dis et a owes delle maiſon [9] delle va ſain lambier deſur ˘ dite ens em ˘ pais comandeis ſi ke drois (et) lois enſengne · et co[10]nurent · li dui freres deſur ˘ dis et lur ſeroges deuant nomeis qu ilh del boner d alu deſur dit aſtoient [11] bin aueſtis (et) bin aireteis ſi ke por eas deſireteir (et) ˘ atrui aireteir la quele coniſſanche thiriſ de ſain ſer[12]uais citains (et) eſkeuins de ˘ liege ki l afaitiſon en fiſt miſt enſ elle warde des ho(m)mes delle chiſe dieu ki [13] la furent preſens · a ceſte veſture a faire furent homes delle chiſe dieu thiris de ſain ſeruais ſkeuins de [14] liege deſur dis ki le fiſt simons li faneis · henris de ſain ſeruais · (et) baduins ſe freres · alars d abeies · henriſ [15] bureis · maſſons de ſain martin · andriers li orbateres · henrote li fis draweal d ilhe · lambiers de [16] geredrie (et) pluſurs atres · et par ˘ chu ke chu ſoit ferme choiſe (et) eſtable · nos li ho(m)meſ delle chiſe dieu [17] deſur dis auons fait pendre a ces p(re)ſens lettres le ſaial de la cur le preuoſt de liege en teſmongnage de [18] v(er)iteit · la date eſt deſur ditte [note][19] [note] m(agiste)r alardus piles [note]
croix
Cliquer pour fermer
Signé sur le pli
Cliquer pour fermer
La ligne est achevée par des tirets.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).