Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1244-01-19

Charte conservée aux Archives de l'État à Liège. Cathédrale Saint-Lambert à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

li paiſ eſt tele entre le gliſe de liege (et) mo(n) ſaingnor oſton de morialmeiz deſ beſtenſ (et) de (con)uenanceſ qui aſtoient entre auſ ſ eſt teſ li diſ mo(n) ſeignor gerart [2] de marbaiſ (et) gerart de peiſ l archidi(akene) de liege ſeur cui ilh ſe miſent que me ſireſ · o(stes) · claime quitte a ˘ la gliſe leſ boſ de marcinelles (et) fonſ (et) comblen ilh [3] (et) ſeſ hoirſ ſauf ce ke ſe li gliſe i faiſoit ville me ſireſ · o(stes) · (et) ſeſ hoirſ aroit al ho(m)me ki la ma(n)roit · xii · den(iers) blanſ p(ar) an · (et) vi · den(iers) a la feme (et) ſe lereſ ou [4] ſanſ ou autre iuſtice auenoit ilh le iuſticeroit enſi co(m) a ˘ marcinelleſ (et) ſe ville n i auoit ſi aurat ilh ſa tierce p(ar)t deſ auenueſ de la iuſtice (et) le laron q(ua)nt ilh [5] ſeroit iugiez par l eſcheuin le foreſtier meterat li glize en ſeſ bos a ſa uolente ſauf ce k il fera faute a vowe auſi co(m) a la gliſe de ſeſ droiſ (et) de ſa tierce [6] part (et) q(ua)nt ilh aurat priſ leſ panies ilh leſ amenra a le maiſon le maieur (et) aura li gliſe le deuſ (et) li voweiz le tierce autre forestier ne puet metre li vo[7]weiz ſor le forestier delle gliſe maiſ ſe li foreſtierſ at meſtier ilh doit apeler le seriant le voweit (et) ilh li doit aidier · le viuier a ˘ riwe de hee loe li glize mo(n) [8] ſaingnor oſton (et) ſon hoir · (et) de l anoit ki e(st) entre louierual (et) marchi(ne)ll(es) doit on aler a loial cerchemanage (et) doner chaſcun ſon droit par mon ſaingnor ge[9]rart de marbaiſ · (et) par gerart de peiſ l archidi(akene) de liege · le tailhes le mortemainſ leſ meſſonſ (et) leſ batonſ deſ liu claime quitteſ li voweiz (et) ſeſ hoirſ · ce choſe [10] deuant diteſ at quitte clame me ſireſ · o(stes) · ſauf ſe autreſ droitureſ k il at en le poſteit de marchinell(es) (et) auoit deuant ceſte paiſ del oſt (et) de cheuachieſ eſt il [11] enſi que li voweiz le puet mener en oſt (et) en cheuachie por defendre ſa t(er)re ki meut de veſque de liege · (et) por defendre la t(er)re de la gliſe (et) le t(er)re de ſes [12] amiſ el paiſ la k on tient del veſke ſi que li ho(m)me puiſſent aler a lor oſteiz aler (et) reuenir dedenſ troiſ iorſ · apreſ ce eſt ilh ordeneit par ce deuz diſoirſ ki [13] deuant ſont dit (et) par l aſent de la gliſe ke li voweiz doit auoir · xvij · liureſ (et) demie de blanſ (et) li petiſ voweiz ki e(st) de par mon ſaingnor · o(ston) · doit auoir [14] · x · ſouz por ſon feu ke ilh ſoloit prendre e boſ le gliſe ne autre choſe n i puet demander leſ queez denierſ li doient paier li ho(m)me delle poſteit de mar[15]chinell(es) le ior deſ otaueſ tozſainſ (et) ciſ ki n aroit paiet a ior ki e(st) ci deuant diſ ſa p(ar)tie deſ denierſ ki ci deuant ſont no(m)meit ki ſeroient ſeur luj aſſiſ deu[16]roit amende autre tele ke deſ autreſ renteſ le gliſe · (et) de cel amende aurat li gliſe leſ deuz · (et) me ſireſ · o(stes) · la tierce ſauf ce ke chilh de louierual ne de [17] montigni ne doient nient paier ne cilh de le poſteit de marchinell(es) ne doient ne taihle ne crenee de t(er)re ki tiennent a louierual ne a mo(n)tigni forſ ceu ki [18] doient de droite rente (et) parmi ceſte paiſ at quite clame li gliſe mo(n) ſaingnor · oſton toteſ conuenanceſ k ilh a eu a luj de ci a ore ne ne li doit emcombrer de [19] ſon achat de louierual ne de le vowerie ainſ li doit aidier en bone foi ſain le ſin doner · (et) li voweriaz puet ſir deleez le maieur de le gliſe a ˘ plait (et) dire [20] ke ilh face droit · s ilh auenoit ke on dotaſt de auchune choſe ou ilh ouiſt a amender en ceſte paiſ par le diſoirſ le doit on amender ki ci deuant ſont no(m) / [21]meit · (et) q(ua)nt li foreſtiers raportera leſ meffaiz de boſ ciſ ki arat fait le meffait ilh ne ſ en porat eſcondire · (et) deſ droitureſ de ceſ meffaiz aurat li gliſe leſ [22] deuz (et) me ſireſ · o(stes) · le tierce · (et) por ce ke ciſte choſe ſoit eſtable ieu oſteſ ſireſ de louierual ai fait ſaieler ce lettreſ de mon ſaiel · (et) deſ ſaiez mon ſaing[23]nor gerart de marbaiſ · (et) gerart de peiz l archidi(akene) de ſain lambert ki diſoirſ furent de ceſte paiſ · (et) leſ ai doneeſ a le gliſe mo(n) ſai(n)gnor ſain lambert · ciſte [24] choze (et) ceſ lettreſ furent faiteſ l an noſtre ſaingnor · milh · deu cenſ (et) quarante troiz · le londi apreſ leſ otaueſ de le t(r)eme ·
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).