Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1242-05-02

Charte conservée aux Archives de l'État à Liège. Cathédrale Saint-Lambert à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

nos ermenſens conteſſe de luceleborc (et) de la roche (et) marchiſſe d arlon · (et) henriſ ſeſ fils quenſ de lucele[2]borc (et) marchis d arlons faiſons coniſſiance a touſ ciaus ki ceſ lettreſ verront ke noſ auonſ fait homageſ [3] a no ſigneur rob(er)t p(ar) le grace de dieu eueſke de liege (et) a le ˘ gliſe de liege deſ fiez de natoie · enſi cu(m) [4] il eſt a touteſ ſeſ ap(ar)tenanceſ (et) del fieſ de hotton (et) de merleroit · (et) deſ apendiſeſ ki i ſunt (et) auuec [5] ceſ choſeſ deuant diteſ deuonſ noſ reprende del eveske deuant dit siſiante (et) dis marchieſ de t(er)re ke noſ [6] deuonſ aſeneir a l eueſke deuant dit · entre dynant (et) franchiermont · (et) entre waro(m)me (et) la roche [7] (et) ſi auonſ p(ro)mis en bone foi ke noſ porchaceronſ a noſ pooirs ke noſ reprend(er)onſ del eueske le dyme de [8] thohoi(n)gne (et) de la terre de derbui · enſi que li vesqueſ (et) la gliſe de liege en porront ioir p(ar) loi · (et) q(u)ant noſ [9] aronſ cho fait · noſ ſeronſ q(u)itte de siſſiante (et) dis marchieſ de terre ke noſ deuonſ reprendre del eueſke [10] (et) del egliſe · (et) noſ auonſ promiſ (et) jurei ke noſ aid(er)ons le ˘ ueſque (et) l egliſe de lor droitureſ a ˘ maintenir · [11] enu(er)s touſ ho(m)meſ · fors ke enu(er)s l enp(er)eor · [et] ſ il auenoit choſe ke noſ noſ plai(n)gniſſiemeſ ke om noſ feſist tort [12] l eueſkeſ doit enuoier deuſ de ſeſ ho(m)meſ la v om noſ froit tort por ſauoir ſ om noſ faiſoit tort v no(n) · [13] [et] ſe il raportoient ſor leur ſeremenſ ke om noſ feſiſt tort l eueſkeſ noſ doit aidier · (et) ſe il auenoit [14] ke la t(er)re ki eſt entre vi(n)gni (et) mueſe reuenoit a noſ v vne p(ar)tie de la t(er)re noſ · l eueske (et) l egli[15]ſe de liege deuonſ remettre en teil tenure cu(m) il furent au tanſ le conte tybaut de bar le peire [16] le conte henri ki fu · (et) ce p(ro)metonſ noſ a faire deſ egliſeſ ki ſunt deſouſ l euesque · (et) touſ ciſ [17] fieſ ki eſt deuant diſ doit eſtre ligeſ · (et) ne ˘ le porra nuſ autreſ tenir ſe chil non ki ſera ſireſ [18] (et) quenſ de luceleborc · (et) por cho ke noſ volonſ ke ceſ choſeſ ſoient eſtauleſ a touſ iorſ maiſ / noſ [19] auonſ miſ a ceſ lettreſ noſ ſaiaus · ce fu fait le venreſdi apreſ le cloſe paſque · el moiſ [20] de mai · l an del jncarnation noſtre ſigneur · mil · (et) deus cens (et) quarante deus ans ·
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).