Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1265-05a

Charte conservée aux Archives de l'État à Liège. Abbaye du Val-Saint-Lambert à Seraing.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

[note] [note] a toz ceaz ki ces lettres veront (et) oront gerars cheualier (et) sires d oiſſen saluz [2] (et) coniſance de verite · nos faiſons a sauoir ke l an del jncarnation n(ost)re saignor · milh · [3] dos cens · (et) siſante cinc le mois de mai vient par deuant nos a oiſſen sires waltiers [4] nos freres cheualiers (et) sires de peres · (et) par deuant n(ost)re ainet filh waltelet · nos homes [5] de fiez (et) teſmoins cheualiers (et) altres ki ˘ en ceſte lettre ſunt nomeit · (et) par le conſens [6] dame adeilhien sa feme · de sa ſponge volenteit la dime de peres groſſe (et) menue ke ˘ ilh [7] tenoit de nos en fiez · (et) ke ˘ nos tenomes de saignor thierri cheualier (et) saignor de [8] roche ˘ fort en fiez reportat entierement en n(ost)re main a ows l abbeit (et) le couent de [9] la maiſon de la val saint lambert del ordene de cyſteaz del eſueſchiet de liege / en [10] teſmoingnage de nos homes de fiez · (et) par lor jugement cele dime groſſe (et) menue [11] de peres rendiemes nos a la maiſon deuant dite · por tenir (et) reciuoir p(er)petuement [12] si co(m)me ˘ lour dime ligement · (et) les affaitames loiament tot enſi ke n(ost)re home [13] de fiez jugarent ke nos en deuienſ faire · (et) a guerpiſſement de n(ost)re frere deuant [14] dit par le jugement de nos homes / pais les fu jugie p(er)petuement de cele dime groſſe [15] (et) menue · et en ˘ auons pris home de fiez de ˘ par la maiſon dant philippon de tier / [16] moinge cellerier de ˘ la maiſon deuant dite · par tel maniere k apres ſon treſpas nos [17] deuons reciuoir a ˘ home celuj ki serat cellerierſ de la maiſon · ki ſerat nos hom [18] de fiez tant com ilh viuerat ſoit cellerierſ v non · (et) enſi des altres · (et) por cha / [19]ſcun relief de ceſt fiez doit paier la maiſon vint sous de ligois ſen plus · et [20] ſenz altre seruiſe a ˘ faire · et nos droitures de relief ſi ke de tel fiez / at paiet [21] la maiſons a nos · (et) a nos homes · a ceſt afaitement fu dame agnes ma feme · et [22] nos fiz watheles deuant dis · sire waltiers nos freres · sires pains d okires che[23]ualiers · thierris moreauz · frerechons de pontos · henris de pontos · waltiers li feineſ [24] n(ost)re home de fiez · mes sires thierris de faz cheualiers nos cuiſins · dans arnuz [25] abbes · dans werris prious · dans philippes cellerierſ · dans rogierſ treſoriers · [26] danſ pires pica moine de ˘ la maiſon de la val saint lambert · deuant dite · et en [27] teſmoingnaie de totes ces choſes auons nos pendu n(ostr)e saiel a ces lettres · (et) auonſ [28] fait pendre le saiel n(ost)re frere le saignor de peres deuant ˘ dit · (et) saignor thierri de [29] fauz cheualier deuant ˘ dit · a noſtre requeſte · et nos waltiers cheualierſ (et) sires [30] de peres · thierris de fauz cheualiers · a ˘ la requeſte saignor gerart cheualier · (et) [31] saignor d oiſſen auons mis a ˘ ces preſens lettres nos ſaiaz · ce fu fait l an del jn[32]carnation n(ost)re saignor · milh · dos cens · siſante (et) cinc · el mois de maj [note]
Un trait discontinu achève la ligne.
Cliquer pour fermer
La graphie du [m] est systématiquement différente lorsqu'il se trouve à l'initiale : il se présente arrondi alors qu'à l'intérieur du mot* il est composé des trois jambages traditionnels* Nous avons rendu la différence en marquant de la grasse m le premier.
Cliquer pour fermer
main comme précédente
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).