Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1263-05-27c

Charte conservée aux Archives de l'État à Liège. Cathédrale Saint-Lambert à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

nos guis cuens de flandres faizons ſauoir a tos ke nos · geramont et les appendances · et bornehem (et) les appendances · ki aſtoient noſtre franc aluel auons receut en fies [2] ligement a tenir de mon ſaingnor henri par le graſſe de deu eueſke de liege · (et) de ſes ſucceſſeurs eueſkes de liege perpetuement · en tel maniere ke nos et noſtre ſucceſ[3]ſeur conte v conteſſes de flandres deuons tenir geramont (et) bornehem (et) leur appendances deuant ˘ dis del eueſke deuant dit (et) de ſes ſucceſſeurs eueſkes de liege a vn [4] fies ligement ſaues les feateis le roi de france · le ·· conte de hainnau · le ·· roi d alemaingne · le ·· roi d engletere · (et) l eueſke de cambrai · ne ne le porons [5] nos ne nos hoirs / ne no ſucceſſeur conte v ˘ conteſſes de flandres metre hors de no main ne deſeureir por ˘ quoi nos et nos ſucceſſeur conte v ˘ conteſſes de flandres ne tengno(n)s [6] a perpetuite ces chozes des eueſkes de liege · et eſt a ſauoir ke ſe cuens v conteſſe de flandres treſpaſſoit ſens hoir de ſa char / se demorroient ces chozes deuant di[7]tes a ſon ſucceſſeur conte ˘ v conteſſe de flandres · ne ne leſ poroit mies li ·· eueſkes v ˘ li ˘ glize de liege demandeir v calengier por chu ke ilh ſeroit treſpaſſeis ſens hoir / [8] v por chu k ilh n i ˘ aroit conte malle · por eſtatut · v por co(n)ſtume · v por droit · v por loi · v por vzaige ki contraire ſoient a chu en l eueſkieit de liege · et deuons [9] faire nos (et) nos ſucceſſeur conte de flandres enuer l eueſke deuant ˘ dit (et) enuer ſes ſucceſſeurſ de ce fies ſi com enuer nos bons ſaingnors · et li eueſkes et ſi ſucceſ[10]ſeur nos doiuent warandir ce fies (et) aidier a defendre come no bon ſaingnor contre tos homes · et de ces chozes auons nos fait homaige al eueſke deuant dit · [11] a ces chozes faire fure(n)t me ſires gilles li bruns conneſtaules de france · mes ſires wathiers bertaus de marlinnes · mes ſires godefrois de perueis ſires de grimber[12]ges · raſſes ſires de liedekerke · mes ſires gerars de rodes · gerars de marbais ſires d obruek · gerarſ ſires de eſtenhus · mikins de lembeke cheualier homme de [13] flandres · en teſmoingnaige de la quel choze nos auons fait ſaieler ces lettres de no ſaial · et a chu obligons nos et nos ſucceſſeurſ (et) nos hoirſ par ces preſens let[14]tres ki furent faites l an delle jncarnation noſtre ſaingnor · m · cc · sexante trois le ior de la t(r)inite [note]
La ligne est achevée par des traits.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).