Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1275-08

Charte conservée aux Archives de l'État à Liège. Abbaye du Val-Benoît à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a tos cheas kj ces lettres preſens veront et oront gyeles de nuevis maires · johans dou lardier · gyeles ſureles · mathons · pieres boueas · [2] lambers li fouz · johans godons · gyeles cramadars · henris polarde · johan d anix · godefrois del fakon · lowis sureles thiris de ſain ſeruais (et) [3] jakemiens dou lardier eſkeuien de liege salus (et) conoistre veriteit · sachent tuit k en l an de graſe · milhe · dois · cens · ſetante (et) chink el mois [4] d awoſt · vinrent par deuant nos · lj ·· abbeſſe (et) lj covens · delle maison delle vas benoite deleis liege d une part · mes ſires · corbeas d awans cheualirs · [5] lowis et frankes braibenchons frere · mambor del doiare dame · lise feme · elyas de l aile borgois de liege · adilhe et juette serours de sain gorge · [6] d atre part · et s acorderent si del beſtain ki entre eaus aſtoit · ke mes ſires · corbeas (et) lj atre deſoir dit · reportarent sus par deuant nos · [7] en la main ·· l abbeſſe et le covent deſoir dit les wendes les ſtuves les berodirs · (et) les maſures delle coſterie · et renoncharent a tos drois a tos clains · [8] (et) a totes calenges qu ilh poroient auoir ne demandeir as maſures deſoir dites deci a jour del date de ces lettres preſens · et kant che fut fait · [9] lj abbeſſe (et) lj covens delle maiſon deſoir dite furent si conſelhiet · ke la meimes rendirent en lanſage · a mon sanghur ·· corbeal (et) as atres deſoir dis · [10] par temoin de nos les wendes · les ſtuves les berodirs · (et) les maſures delle coſterie deſoir dites · por · x · mars · (et) · xiij · ſos de ligois de cens par an [11] par tel condition ke les voies des trechambres ki la ſont doient demoreir liges (et) paisubles a tos jours mais · et ke lj maſuier delle maiſon / [12] deſoir dite · i doient avoir lour voies (et) lour aiſemeches tot en tel maniere ke nos lj maires (et) eſkeuien deſoir dit lour wardons · a ſavoir [13] est de quatre pies et demj a piet ſain lambert (et) dois · dois avuek par de ˘ ſuer les ſues · et par tel asi ke les gotieres des maiſons ki la sont ki [14] chaient entre les bones ki planteies i ſont doient avoir lour curs · de ci ens es ˘ trechambres et des trechambres jukes ens el riw ki la deleis [15] curt · et fut deuiſeit la asi ke mes ſires corbeas (et) lj atre deſoir dit poioent raquere cel cens deſoir dit dedens dois ans prochainement · [16] venant · apres la date de ces lettres preſens · et affaitier a ˘ la · maison deſoir dite atant de bien cens bien giſant dedens la citeit de liege [17] par curt · ke lj · x · marc · (et) xiij · ſos de ligois de cens par an montent · (et) warandir an (et) juor ke on ne les puiſt reſtoire · et che [18] doient ilh s ilh vuelent affaitier a la maison deſoir dit dedens le terme par le dit de quatre proidomes ki pris en sont · a ſavoir · [19] ſont · johans dou lardier · mathons · lowis ſureles eſkeuien de ˘ liege · (et) lowis naveas citain de liege · et la maiſons le doit prendre par [20] lour dit · et s ilh auenoit ke mes sires corbeas et lj atre deſoir dit ne voſiſſent dedens le terme deſoir mis raquere cel cens et [21] affaitier si ke deuiſeit est · la maiſons deſoir dite doit demoreir et demoire quite (et) paiſuble parmanablement · en ſa tenure [22] si avant ke elle i est ens (et) ke nos lj wardons · et apres chu kant che fut fait enſj ke ci deſoir est eſcrit · nos gyeles de nuevis [23] maires deſoir djs · le meſiens en la warde des eſkeuiens deſoir ˘ nomeis · et a plus grant ſegurteit · et par chu ke che ſoit chose [24] mies wardeie · nos li maires (et) lj eſkeuien deſoir dit auons pendus nos ſaieas a ces lettres en temonghage de veriteit · [25] che fut fait · l an · (et) le tens deſoir eſcris [note]
La ligne est terminée par des traits ondulés.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).