Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1271-12-03b

Charte conservée aux Archives de l'État à Liège. Cathédrale Saint-Lambert à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a [note] · tos cheaus ki ches preſens letres verunt (et) orunt · nos giles de lageri doiens de le gliſe ſaint lambert de liege · et [2] watiers de le wege cheualiers diſeur de l enqueſte de le ſauenire (et) des fieues de le gliſe ſaint lamb(er)t · et somons [3] de par mon ſegnor l eueke de liege com home de dire droit solonc l enqueſte ſalus (et) coniſanche de verite · sachent [4] tuit ke nos raportons par droit · et diſons noſtre dit en tel manire ke li haute iustiche de le ſauenire a sauoir [5] eſt de larun · de fauſe meſure · de stor et de burine partient de droit a mon ſegnor l eueke de liege · apres nos [6] diſons ke del eſcot (et) de le talhe ke la cites de liege doit a le reuenue mon ſegnor l eueke de le cort l empereur [7] ou par le rachet de monoie ke cilh de le ſauenire en doient paier par droit la lor partie solonc lor auenant [8] mais autre talhe · ne autre escot ne doient paier cilh de le ſauenire deuant dite · et chou diſons nos par droit [9] et metons en reſpit le raport · et le jugement ke nos deuons dire des fieves deuant nomes · de ci a tant ke nos [10] en ſeruns plus ſage · et por chou ke ches choſes ſoient fermes (et) eſtables · nos li doiens deuant dis auons pendu [11] nostre seal a ches preſens letres · et nos waut(ier)s de le wege cheual(ier)s deuant nomes · por chou ke nos n auons point [12] de p(ro)pre seal · auons priet mon ſegnor faſtret de ferme cheual(ier)s mareſcal mon ſegnor l eueske de liege · qu ilh pende [13] por nos son ſeal a ches preſens letres · et nos mareſcaus deuant dis auons pendu nostre p(ro)pre ſeal a ches letres a le [14] requeſte mon segnor waut(ier)s deuant nomet · en temognage de verite · che fu donet l an de l incarnation nostre segn(or) [15] · mo · coco · et seſſante (et) vnſe · le jueſdi apres feſte ſaint andriu l apoſtele · [note]
La ligne se termine par un trait orné.
Cliquer pour fermer
Initiale ornée d'un fleuron.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).