Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1271-03-18

Charte conservée aux Archives de l'État à Liège. Abbaye du Val-Saint-Lambert à Seraing.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a tos ceauz ki ces lettres verront li maires et li eſkeuien de nandren salus en deu / sacent tuit ke henris [2] del aitre reconut par ˘ deuant nos en ˘ iuſtice ke la maiſon del vauz ſaint lambert at aquis a li · x · ſtiers d auaine hyretable / [3]ment a ˘ paier le ior de la feſte ſaint remi a la cur de nandren ki ˘ eſt le veſke en nom de la ˘ maiſon a ˘ la ˘ meſure de ˘ huy en [4] paiable auaine tele ke la ˘ maiſon le doit / et ces · x · ſtiers d auaine aſenat ilh a la maiſon deuant dite ſor ſa curt et ſor ſa mai / [5]ſon ki ſient delez l aitre de la gliſe de ˘ nandren / par tel maniere ke ſe ilh n auoit paiet auchun an v ſei hoir ces · x · ſtiers d a / [6]vaine / et le cens et la rente ke la curs et la maiſon doient a curt ilh en ˘ deuroient getter le maiſon de tos damages et [7] poroit la maiſon l endemain aler a ces biens ſens demener ſi cum a ſien / sau chu ke henris deuant dis et ſei hoir de / [8]dens l an i pulent reuenir par les · x · ſtiers d auaine et por tel cens et tel rente ke li bien doient solonc les couenances [9] deſeur dites / et ces biens ne puet henris ne ſei hoir vendre ne obligier ne treſcenſer ſens la volentet de la [10] maiſon / e t ces biens reportat henris en la ˘ main le maioir deuant dit par ˘ tel rente et tel cens ke dit eſt / et par [11] teiz couenances ki chi ſunt eſcrites / et nos maires et eſkeuien par iugement ſi ke drois et lois aporte afaitammes [12] ces biens a ˘ la maiſon del ˘ vauz ſaint lambert enſi ke deuiſet eſt / et a ˘ ces choſes fut maires johans li fis bacheler [13] eſkeuien · g(erars) · geroie / philepeaz de tomboir / johans de fraienoir / johans de haloir / alars del vauz / et alars [14] de tomboir · et par ce ke ce ſoit ferme ſi auons nos priet a ˘ metre le ˘ saial de la curt de liege / et le saial [15] de nostre veſtit de nandren / a ces lettres · et nos · b(auduins) · d autre gliſe chanones et official de ˘ liege le saial de ˘ la curt [16] et je auſi evrars veſtis de nandren a ˘ la requeſte de maioir des eſkeuiens deuant dis et henris deſeur no / [17]met / le mien ſaial / auons pendut a ˘ ces lettre en ˘ teſmongnage / ce fut fait et doneit l an del jncar / [18]nation nostre ſangnor · m= · c=c · lxx · le mardi deuant la feſte ſaint benoit [19] la ſenblante partie de cyrographe eſt doneie por garder de par le cur al veſti deuant dit [note]
Un trait achève la ligne
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).