Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1273-05-12

Charte conservée aux Archives de l'État à Liège. Abbaye du Val-Benoît à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a toſ cheauſ ki ceſ p(re)ſenſ lettreſ v(er)ront (et) oront · johans preſtreſ [note] et vestiſ de le gliſe de ſaint michiel en le ſalueniere en liege / officiauſ establis de par [2] mon sai(n)gnor iohan par le deu g(r)asce preuoſt de liege / salus (et) coniſſance de v(er)riteit · com enſi ſoit ke nos aienſ entendut par le v(er)riteit de p(ro)domeſ / ke [3] vns beſtens / et vne querele eſtoit eſmute entre me da(m)me l abbeſſe (et) le couent de le val benoite de le ordene de cyteaux d une part · et elyas de le aile · [4] et corbeal d awans · (et) damoiſelle adilhe (et) juette filhes iadis a ˘ sai(n)gnor iohan coſtant d autre part · d endroit d une voie d une treſchambre ki ſiet deleis les b(er)rodiers [5] et d une altre uoie d une treſchambre ki siet deleis le ponceal ioindant deſ ſtueues de le val benoite · v enſ li maſſuer de le val benoite ont eut lor aiſes (et) lor voitures · les queles aiſes [6] elyas (et) ſi p(ar)cenir deſor dit diſſent par deuant me da(m)me l abbeſſe (et) le (con)ſeal de ſe maiſon (et) ſeſ iugeorſ / ke cilh maſſuier n auoient droit a ceſ aiſes a ˘ auoir · et li maſuier [7] reſpondirent / ke les aiſes des dois chambres aſtoient lur · et le tenoient auoec lor autreſ maſures qu ilh tenoient de le val benoite · entre claim (et) reſpois frereſ pires maiſtreſ de par [8] le maiſon de le val benoite / ki poior en auoit de par l abbeſſe (et) le coue(n)t ſoue(n)t dit ſo(m)monſt leſ iugeors ki la aſtoient p(ar) le volenteit · (et) p(ar) le req(ue)ſte des p(ar)tieſ / ke droit en disisse(n)t · [9] li ſires gerars des canges ſi ke tenans de le maison de le val benoite en fut ſo(m)munſ · ilh appellat ſes peirs · et ſi ſe c(on)seilharent · et raportat par droit (et) p(ar) iugeme(n)t li ſires gerars [10] p(ar) le ſieute de ſes peirs / ki furent la p(re)ſent / v freres pires maiſtres deſor dis donat a ˘ trecenſ a elyas (et) a ˘ ſes p(ar)cenirs · les ſtueues (et) les b(er)rodiers deſor dis · et le maison p(ar) / [11] deleiſ auoec leſ wendeſ de le coſterie hiretableme(n)t ceſcun an por · x · ma(rs) · et · xiij · ſ(ols) · de cenſ · et a vi · ſ(ols) · de relief d oir a autre · et ſaues leſ aiſes (et) les droitureſ ke li maſuir [12] de le val benoite auoient eueeſ a ˘ lor treſchambres toſ iorſ · de cest iugeme(n)t enſiwit iakeminſ parreſ · thiris li f(er)ronſ · iohans p(ro)varleſ · (et) iakemins palharſ · si ke iugeor (et) tena(n)t [13] de le maiſon de le val benoite / ki tuit enſiwirent ceſt iugement · ap(re)s ceſt tenſ por che ke me da(m)me li abbeſſe (et) li couenſ de le val benoite ſe dotat ke nouelle q(ue)ſti / [14]onſ ne remewiſt / ne noueaz beſtenſ ele mandat ſai(n)gnor gerar deſ canges ˘ (et) ˘ les autreſ iugeorſ deſor diſ par deuant li · et lor fiſt <ac>cordeir / par deua(n)t ſeſ tenanſ [15] (et) iugeorſ / k ele at fait nouellement · et ilh recordarent tot en tel maniere ke chi deſore eſt eſcrit · et li abbeſſe deua(n)t ˘ ditte le miſt en ˘ recort (et) en le garde de ſeſ [16] noveaſ iugeorſ auoec le sai(n)gnor gerar deſ cangeſ (et) ceauſ ki deua(n)t l ont recordeit · a ceſt recort fure(n)t p(re)ſent li tenant (et) li iugeor de le maiſon de le val benoite / si / [17]reſ gerarſ des canges · jakeminſ parreſ · thiriſ li f(er)rons · iohans p(ro)varles · (et) iakeminſ palhars · ki le recort fiſent · ſi ke cilh ki a l acenſe p(re)ſent furent a ˘ doneir / et [18] lor droit en ˘ orent · et ſi furent li noueal iugeor ke me da(m)me li abbeſſe (et) li couenſ de le val benoite at faiſ · otteleſ de frai(n)gneeſ · ernarſ del preit · henriſ [19] quartaſ · thiriſ li corduenirs · haninſ d angloire · wilheameſ de meffe · et gilhes li vechus · en cui warde · et en cuj retenance chu fut miſ · et par [20] chu ke touteſ ceſ choises deſor eſcriteſ ſoient fermeſ (et) eſtableſ / (et) parmananſ a toſ iorſ noſ iohanſ veſtiſ de le gliſe [21] de ſaint michiel en le ſauenire deſor diſ auonſ pendut a ˘ ceſ preſenſ lettreſ / a ˘ le proiere / (et) a la requeſte de me da(m)me l abbeſſe / (et) del co / [22]uent de le val benoite · (et) deſ tenanſ / (et) des iugeorſ deſor diſ le grant ſaial del siege de le prouoſiteit de liege en teſmoi(n)gnage de v(er)riteit · [23] che fut fait en l an de graſce · mo · cco · settante et troiſ / le nuit de le feſte ſaint ſeruaiſ ·
Apostrophe après le premier $.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).