Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1286-03

Charte conservée aux Archives de l'État à Liège. Couvent des Dominicains de Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

[note] [note] a tous chiauz ki ces preſens lettres verront (et) ouront · gerars de dynant · maires · ernars de fraiengneiez · otteles de [2] fraiengneiez · giles de boleſeiez · giles de flemale · wenrecoie · reniers (et) cuenes de ˘ pont d auroit bolengier eſkeuin del curt [3] d auroit / salut · et conoiſtre v(er)iteit · sauchent tout · ke de vne maiſon ki siet deuant la maiſon les freres prechors de liege ki [4] fut alit de cumehe · ki muet de ˘ la dite curt d auroit da(m)me juette de ˘ mons ki fut femme h(er)main vowet de ˘ mons / cuj la dite maiſons [5] eſt · et ki en eſt bien veſtie (et) tenans par nos (et) par la curt deſour dite reconut et diſt volentiers (et) de ˘ greit ke ele auoit doneit · (et) [6] donat anchore par deuant nos · ſens rapeleir cele mimes maiſon a freres prechors de ˘ liege deuant dis apres son deces (et) les [7] deces de troiz de ˘ ſes nechiens · a ſauoir eſt alis (et) maron serours · filhes henri de richeſcem · (et) ydule filhe sangnor gilon de rober / [8]mont · ki i doient auoir lour demoraige toute lour vie · et se li vne moroit ke sa partie reueniſt aſ autres · (et) enſi juſkes a ˘ la derai / [9]nne · par teil qu ele diſoit bien (et) voloit · ke se nulle de ces troiz nechiens soi marioit ou ˘ faiſoit aucun meffait si ke d auoir enfant · ou autre [10] scandele manifeſte ke cele ki enſi mefferoit · perdiſt tantoiſt son demoraige (et) son droit qu ele deuroit auoir en la dite maiſon · et re / [11]ueniſt sa partie aſ autres ki bien soi maintenroient · (et) enſi juſkes a la derainne · et se la derainne mimes soi marioit ou meffaſoit [12] enſi k ilh eſt deſour dit / ke la maiſons reueniſt tantoiſt a dis freres p(re)chors tout auſi bien ke dont qu ele fuiſt morte · ne jamais n i [13] powiſt riens clamer · en reconiſance (et) en teſmoingnaige de toutes ces couſes / nos auons fait pendre a ceſt eſcrit le saiail mon [14] sangnor rigaut de geneffe doyen de ſaint johan de liege · et sangnor de la deuant dite curt d auroit de part mon ſangnor [15] l eveke de ˘ liege · et jou rigaus sires deſour dis a ˘ la requeſte (et) a teſmoingnaige · le maior (et) les eſkeuins deſour nomez ai [16] pendut mon saial a ces preſens lettres en confirmation de ˘ toutes ceſ couſes deſour ordineieiz · ce fut fait en l an n(ost)re sang / [17]nour jh(es)u criſt · mile · douz cens · vitante (et) cink · el mois de march ·
2 types de d.
Cliquer pour fermer
très grand r.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).