Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1286-05-15

Charte conservée aux Archives de l'État à Liège. Couvent de Robermont à Robermont.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a tos cheas ki ches preſens lettres veront (et) orront · li home del chize deu font conoiſtre ve[2]riteit conutte choſe ſoit a tos · ke l an de graſce · m · cc · quatrevins (et) siez le merkedi -- [3] apres le sain seruais · vinrent par deuant nos entre sainte marie (et) sain lambier a liege [4] · henris · botins de sain seruais borgois de liege d une p(ar)t · et freres henris maiſtres [5] de robiermont d autre part · et la affaitat li deuant dis henris botins si ke [6] foymens de teſtament (et) delle deraine volenteit · mathiv de sain martin ja di de bole[7]ſeies borgois de liege / a frere henri deſoir nomeit (et) a ovs del maiſon de robermont [8] deuant dite por li (et) por ſes compangnons foyment le dit mathiv si ke chis ki bon [9] pooir en auoit de par eas ke bien moſtrat li dis henris botins par le lettre l of[10]ficial bien scritte (et) bien saieleie del saial de ˘ la curt de liege dois boniers (et) demei [11] d alu de t(er)re errule ki giſent ens el t(er)roir de foz (et) por faire le volenteit [12] del mayſon deuant ditte · si avant ke li dis mathiez l auoit ordinet ens e ſon [13] teſtament · et ſi fut freres henris deſoir dis a ovs delle maiſon deſoire ditte [14] ens en pais comandeis si ke drois (et) lois porte · et conut li dis henris k ilh [15] (et) si compangnon aſtoient bien aveſtis si ke foymens le di mathiv des dois bo / [16]niers (et) demei d alu deuant dis · et chu fut mis ens e noſtre warde · et to [17] la furent homes del chize deu henris bureis borgois de liege ki le veſture en [18] fiſt · freres johans de hermalle maiſtres de viezvengnjs (et) freres gieles mai[19]ſtres del vaz benoite · johans li petis de foz · gerars nadule · anthones de glons [20] reniers de horion · mathivs fanars · johans de pulaine · maiſtres alars li nota / [21]res (et) pluſurs autres · et par chu ke ce ſoit ferme choſe (et) eſtable si auons nos [22] fait ſaileir ces p(re)ſens lettres del saial mon ſengnor johan archipreſtes de ˘ liege [23] dont nos vſons en ˘ teſmongnage de veriteit · la date eſt deſoire ditte · /
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).