Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1270-06-06b

Charte conservée aux Archives de l'État à Liège. Hôpital Saint-Christophe à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

·· [note] a tos cheas ki ches preſens letres vieront nos li home de la chiſe deu ſalut [2] et coniſanche de veritee · sacent thuit ke l an {de} graſe · m · cc · lxx le venredi en la [3] penthecoſte vinrent par deua(n)t nos entre ſainte marie et ſain la(m)ber a liege he(n)[4]ris li hardis de horion foieme(n)s ſanior godefroi valee ja cheualiere de horion par la [5] volentee de ſes (com)pagons ſanior baduint de rosut canone de ſent la(m)ber et de sanior ge[6]rare de hemricurt canone de ſain johan en liege li q(ue)le ſont foieme(n)t de testame(n)t ſa(n)[7]ior godefroit deua(n)t dit enſi ke nos veimes par le testame(n)t de mut de prudu / [8]mes ſaeaz ſailet en el quele testame(n)t nos veimes et oimes ke sires godefroiſ [9] desor nomes auoit laiſies trois bonirs de alut li ques alus giſoit a muſin [10] a poueres begines del paroche de ſain (crist)ofle de quele alut ſires anthones capelai(n)s [11] de ſain pire en liege demandoit don et vesture ſi com chil ki ma(m)bors et procu[12]reres eſt del amoine de poueres begines de la paroche deſor nomee · et nos li home [13] de la chise deu ouwe la ueritee et le teſtame(n)t bin regardeet en feimes don et ve[14]ſture par le co(n)sel de mut de prodomes ki la aſtoe(n)t a ſanior anthone deua(n)t dit en [15] nome del amoine deſor nomee · la v chu fut fait fure(n)t home de la chiſe deu ſires [16] gerars de cha(n)ges eſkeui(n)s de liege · johans del halle · he(n)ris de chauee · la(m)becho(n)s coſens · pi[17]res del wise · lowis de pelechule · phillippes de ockires · willeames de ore et autre [18] clere maistre marchins et ſires johans de to(n)gres ca(n)none de ſain pire ſire joha(n)s del [19] ſauenore canones de ſain johan et autre p(ru)dome asses · et {nos} maistres johans li rois arche[20]prestres et chanones de ſain pire a le request des homes de la chise deu deſor nomet [21] et de foime(n)s deua(n)t dis auons pendut a ches p(re)ſens letres noſtre ſael en teſmonage [22] de veritee la date eſt deua(n)t dite
En marge.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).