Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1289-07-19

Charte conservée aux Archives de l'État à Liège. Couvent de Robermont à Robermont.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a ˘ tous cheaus ki ces preſens lettres vierront (et) oront · li ·· homes delle chiſe dieu ſalus (et) coniſſanche de [2] veriteit · conute choſe ſoit a tous ke l an de graſce milh · dois cens quatrevins (et) nuef · le mardi de[3]uant le madalene · vinrent par deuant nos entre ſainte marie (et) ſain lambier a liege · eurars (c on) diſt [4] burlure de facon / citains de liege d une part · (et) freres · anſeas meſtres de robiermont d autre part / [5] la affaitat li dis · eurars a frere anſeal deſeur nomeit a ovs del ateit damoiſelle jden ia dite de / [6] facon · k elle at fait faire en robiermont / le moitie de dois boniers d alu ki giſent ens el terroir d ans [7] (et) dont li dis eurars aſtoit bien aveſtis si k ilh conut par deuant nos · (et) chu fut mis ens e noſtre warde · [8] apres chu ilh le werpit a ovs delle dit ateit · (et) ſi fut frere anſeaz deſeur dis a ous de l ateit deſeur [9] nomeit ens em pais comandeis ſi ke drois (et) lois porte · (et) la furent · homes delle chiſe dieu · jehans de [10] ſain martin ſkeuin de liege ki le veſture en fiſt · jakemes de lardier · (et) jakemin de cor ſkeuins de ˘ liege · [11] pires tireburſe · filepeas d okires (et) pluſour autres · en apres l an de ˘ graſce deſour dit · le jour delle [12] ſain pire awoſt entrant · vinrent par deuant nos entre ſainte marie (et) ſain lambier a liege · re[13]niers cheuabai citain de liege d une part · (et) freres anſeas deſeur dis d autre part · la affaitat · [14] li dis reniers a frere anſeal deſeur nomeit (et) a ˘ ovs de l ateit deſeur dit / l autre moitie des dois [15] boniers d alu deuant dis / (et) li werpit (et) ſi fut freres anſeas a ˘ ovs de l ateit deſeur dit ens em pais [16] comandeis ſi ke drois (et) lois enſengne · (et) bien en aſtoit aveſtis ſi k ilh conut par deuant nos · (et) chu [17] fut aſſi mis ens e noſtre warde · (et) la furent aſſi homes delle chiſe dieu · jehans de ſain martin · [18] deſeur dis · ki le veſture en fiſt · maiſtre watiers de hanut · eurars burlure · gilons rigoz · henri[19]ars d ans · henri li frere cheuabai · maiſtre alars li notaires · (et) pluſour autres · et par chu [20] ke ce ſoit ferme choſe (et) eſtable · nos li ·· homes delle chiſe dieu deſeur dis / avons fait ſaeler [21] ces preſens lettres de ſaial mon singnor jehan archiprieſte de liege dont nos vſons / en [22] temognage de veriteit · che fut fait (et) doneit · l an (et) les jours deſeur nomeis ·
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).