Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1276-06-10b

Charte conservée aux Archives de l'État à Liège. Collégiale Saint-Denis à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a tos ceiſ ki ceſ preſens lettres verront (et) oront · wilheameſ de flemale · agnes ſa femme (et) werriſ de ˘ lauoir manborſ a le dite agnes · [2] salut (et) conoiſtre veriteit · nos voſ faiſons a ſauoir ke nos auonſ vendut a maiſtre conrar chanone de ſaint doniſ en liege le n(ost)re part [3] delle dime de melen groſſe (et) graile (et) menue enſi com nos li auiens · vne curt (et) vne maiſon ki ſiet a eurei(n)ghees (et) vne autre curt · [4] la meimeſ terres · preis · cenſ · chapons · a liernut cenſ ſor vne curt (et) vne maiſon · (et) chapons · a fleron cens · chapons · (et) bleit · (et) entur / [5] vn bonir de bois ki ſiet drier meceru {} por · vj · vins mars (et) · x · de liegois · dont nos ſumes bien paiet en buns donirs liegois aparlhies · [6] (et) ki ſunt conuertit en n(ost)re preut (et) en n(ost)re p(ro)pre vſage · li queile dime eſt cenſaus terre · (et) muet del chapitle de ſaint lambier · [7] chaſcun an por · vj · ſols de liegois · (et) tos li autres remanans eſt alueſ · la queile dime noſ auons afaitiet bien (et) loiament a [8] maiſtre amele doin de ſain donis en ˘ liege en nom de maiſtre conrar ſi k a ſon manbor · en la maiſon le prouoſt de ſaint [9] lambier deuant maiſtre amele de verlu ſon clerc ki ˘ la fut de par ˘ li (et) parmi leſ peireſ del chapitele a ſauoir eſt martin de rens vſ / [10]ſur de ſain lambier · johan de ſain martin · johan c om diſt nuohe · (et) colai de ˘ halembache ki lor drois en ˘ orent · parmi ˘ leſ queis [11] om le puet faire · et l aluet li auonſ noſ afaitiet entre ſainte marie (et) ſaint lambier parmi leſ homeſ de la chiſe deu · a ſauoir [12] eſt lowi naueal ki le veſture l em fiſt · mon ſaingor thiri huſtin de ſerain cheualier · saingor mathon · gilet de ſclacins · jo / [13]han kawin · preuwerri ſon frere · ſtaſſar de damereis · jakemotte paret · antonin de jemeppe · thirri de treit · renir bar / [14]uchea · wilheame le filh ſaingor lambuche · jehan de flemale (et) colette ſe frere · (et) antonin le filh mon ſaingor wilheame [15] le ſour · ſi com aluet bien (et) loiament · (et) werpit li auons · (et) par ce ke ce aſtoit doare la dite agnes · nos wilheames agnes (et) [16] werris manborſ la dite agnes auons jureit de nos mains ſor ſains ke nos par nos ne par atruj ne venrons en ˘ contre le ven / [17]dage deuant dit · nen ne reclamerons par choſe ki ſoit le doare deuant dit · [et] li doins deuant dis en nom de maiſtre conrar [18] at deuiſeit · x · mars de liegois a beuerage a boiure dedens l an a ˘ ſa volenteit · [et] par teilh maniere eſt li vendageſ fais ke ſe om [19] le reſtoit deuenſ l an par proimeteit / nos li preſterins autre ˘ tant d argent auec le beuerage ki buis ſeroit autretant de tens [20] ke nos ariens tenus leſ donirs deuant dis · et de ce a faire li auonſ nos wilheames (et) agnes doneit pleges (et) detteur (et) cheſcun [21] par le tot · mon ſaingor thirri c om diſt huſtin de ſerain ch(evali)er · antonin de jemeppe · thirri de treit · renir baruchea · wilheame [22] filh ſaingor lambuce · johan de flemale (et) colette freres · (et) antonin le filh mon ſaingor wilheame le ˘ ſour · [et] noſ li plege deua(n)t [23] dit reconiſſons ke noſ ſumes entreit en la plegerie deuant dite · et par ce ke ce ſoit ferme choſe (et) eſtable auons nos pri / [24]et ceſ preſens lettres a ˘ ſaeler del ſaeal delle officialiteit de liege en teſmonage de veriteit · (et) nos maiſtres johans deſ ˘ changes [25] chanones (et) officias de liege auonſ pendut le ſaeal del officialiteit a ceſ p(re)ſens lettres a le requeſte d eaus en teſmonage ke enſi [26] eſt fait deuant lambuce ki jures eſt de n(ost)re curt (et) ki a ˘ ce ſpeciament fut enuoieſ · ki enſi le noſ at raporteit ſor ſa [27] feateit · ce fut fait l an del incarnation n(ost)re ſaingor · mo · cco · lxxvj · le merkedi apreſ leſ octaues del t(r)initeit · [28] [note] s lambuc=
Signé sur le pli
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).