Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1260-05-09

Charte conservée aux Archives de l'État à Liège. Abbaye du Val-Benoît à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a tos ceaz ki ces letres veront · nos lowis naueaz citains de liege (et) thiris de flerons fis a uowet [2] de flerons ki ia fu faiſons kenoieſtre verite · saicent treſtuit cilh ki ſunt (et) ki a uenir ſunt ke de [3] conten ki aſtoiet entre la maison de le vas benoite deles liege del ordene de citea d une part (et) facin [4] de ceris d atre part endroiet d une terre ke cilh facin clamoiet de ˘ vant le maor (et) les enſkevins de [5] ceris de cui cille t(er)re deuoiet mouoier en ˘ contre la maiſon de ˘ la valz benoiete deuant dite · la quele [6] maiſon de ˘ la valz benoiete (et) cilh facins ſe miſent en nos · lowi (et) tiri deuant le maor (et) les enſkeuins [7] de ceris · qu ilh tenroiet de hat (et) de bas che ke nos dirins · et nos lowis (et) thiris meti(m)mes ior a p(ar)tiez [8] enſi ke chaſcuns amenaſt ſe veritaueles par ˘ deuant nos enz elle gliſe mon ſainor ſain lambier a [9] liege a ˘ ior denomet · a ior ke nos aſſiemes les p(ar)tiez elles vinrent a treſtos lor veritaueles · le maor (et) les [10] enſkeuins de ceris · et autres p(ro)domes · nos oiemes che ke li veritauele diſſent (et) par ſerement · (et) fe / [11]ſimes lor dis enſcire · apres ce nos no conſillonz a ˘ p(ro)domes auz enſkeuins de ˘ liege (et) a autres (et) feſi / [12]mes ce k ilh auoient dit lire par deuant ces p(ro)domes · qu ilh orent oi lire lor dit ilh nos cargarent p(ar) [13] iugement ſolon ce qu il auoient owe ke facins n avoiet rins a ce qu il clamoiet en(con)tre la maiſon de [14] la valz benoite · (et) ke ˘ la maiſons de ˘ la valz benoiete deuoiet demorer en lor bon hiretage a ˘ tot iors [15] maiez paiſulement · et nos lowis (et) tiris par ce ke les p(ar)tiez ſe miſent en miſe par ˘ deuant le maor et [16] les enſkeuins de ceris nos metimes ior les p(ar)tiez d oier noſtre dit par ˘ deuant eauz · a ceſt ior ke nos [17] metimes les p(ar)tie deuant le maor (et) les enſkeuins de ceris elles i vinrent · nos lowis (et) tiris deſimes [18] par iugement deuant le maor (et) les enſkeuins de ceris ki la furent preſent ke facin n auoiet droiet [19] a ˘ ce qu ilh clamoiet en ˘ contre la maiſon de la valz benoiete · apres [note] ce ke nos lowis (et) tiris oiwimes [20] dit noſtre dit · li maires de ceris en ſomont le ˘ ſkeuin se li maiſons de le vas benoiete deuoiet demorer [21] paiſulement en ˘ ſon bon hiretage · (et) li enſkeuin se conſeillarent (et) diſſent par ˘ iugement ke li maiſons [22] de la valz benoiete deuoiet demorer paiſulement en ˘ ſon bon hiretage dont li contens aſtoiet entre [23] la maison deuant dite (et) facin · li maires en ˘ co(m)mandat paiez la maiſon de ˘ la valz benoiete · en teſmoi(n)g [24] del enſkeuin apres ce ke paiez lor fut co(m)mandee · freres libiers ki la fut de par la maiſon en ˘ donat [25] lor droies a ˘ maor (et) auz enſkeuins · (et) ilh le priſent · et par ce ke ce ſoiet plus ferme coſe (et) enſta / [26]ble (et) nos lowis (et) tiris n auons point de saial si avons nos priet a ˘ l o(m)me venerable (et) deſcret mon [27] ſainor gerart de peiz par la graſce de deu archedeakene de liege qu ilh pende a ˘ ces letres preſentes [28] ſon saial · et nos gerars archedeakenes deuant dis a ˘ la ˘ requeſte des arbitres lowi (et) tiri deuant dis [29] avons pendut a ˘ ces letres preſentes noſtre saial en teſmoi(n)gnage de verite · che fu faict enz el [30] an de le Íncarnation noſtre ſainor ih(es)u ˘ crist · m · cc · lx · ix · iors dedens le moiez de mai a l entree ·
On peut hésiter pour la petite capitale.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).