Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1270-04-07

Charte conservée aux Archives de l'État à Liège. Cathédrale Saint-Lambert à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

·· a tos cheauz ki ches lettres verunt (et) orunt · nos li prouos · li doiens · li archediakenes · (et) tos li cha / [2]piteleſ delle gliſe de liege d une part · (et) nos · wilheameſ ſireſ de he(m)mericuert cheualirs d aut(r)e part [3] faiſons coniſance de veriteit · sachent tuit com ilh fuiſt beſtens entre noſ le gliſe deuant dite · (et) noſ [4] ho(m)meſ (et) noſ maſuierſ de fetines d˘ une part · encontre ſaingnor wilheame deuant dit · por che ke noſ [5] (et) noſtre maſuier deuant dit diſienſ ke noſtre maſuier auoient (et) doient auoir aukuns drois (et) [6] aukuns vſageſ ens es boiz de ternach et d angloire ke meſ ſires wilheameſ deuans dis tient · nos [7] les partiez deuant dites auons eut teil conſeilh ke noſ por apaiſier ceſt beſten noſ ſummes mis en [8] arbitres par conmun aſſens · ch eſt a ſauoir en hommeſ diſcreiz (et) honeſtes · mon ſaingnor ·· guion de [9] bomont (et) mon ſaingnor henri de haloiz chanonnes delle gliſe deuant dite par foit creanteie · et [10] ſor painne de quarante marſ de lijoiz · ke li partie ki le dit ne tenroit · rendroit a celi partie ki le [11] dit tenroit · sor teil forme · ke quant ke li arbitre deuant dit dirunt de che beſten deuant no(m)meit [12] par amor · par concorde · de bouche parlant ou par droit · de haut (et) de bas · nos les parties deua(n)t dites [13] le prometonſ a wardeir fermement · sor la foi · et ſor la painne deuant dite · et ſi doit eſtre chis [14] diz termineiz dedens le paſke · ki uient prochainnement · et por chou ke che ſoit ferme choſe et [15] feable nos leſ parties deuant diteſ auons pendut noſ ſaieuz a ches preſenſ lettres en teſmong / [16]naige de veriteit · che fu fait l an del Íncarnation noſtre ſaingnor i(es)hu criſt milhe anz · douz [17] chens (et) seiſſante nuef nuef [note] le lundi deuant paſkes [note]
Traits.
Cliquer pour fermer
Mot répété par le scribe.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).