Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1276-09-16

Charte conservée aux Archives de l'État à Liège. Abbaye du Val-Benoît à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

·· a tos ceas ki ces preſens lettres veront (et) oront · nos li home del chieſe dev ſalus (et) cogniſance de veriteit · conute choſe [2] soit a chascun (et) a tos · ke ems el an de graſce mo · cco · ſettante (et) ſis · le merkredi devant le fieſte ſain lambier vint [3] p(ar) devant nos freres facins maiſtre del maison del vaſ benoiete deles liege de par le maiſon (et) le covent devant dit [4] ſi ke cis ki poiore en avoiet · (et) nos demandat veſture d alues ki le maiſon aſtoit eſkeut por damoieſelle kat(er)ine [5] lor ſeror filhe jadis ſangnor wilheame de waremes chev(a)l(ie)r · de par johan ſe frere ki mors eſt li quele allues giſt [6] ems el terrois de melen (et) de eurigneies · del quele allues nos feſimes a ˘ frere facins a oez del maiſon (et) del co[7]vent devant dit doene (et) veſture ſi ke lois (et) drois portet ſolonc chu ke freres facins nos fiſt entenda(n)t [8] qu ilh eskeiut aſtoit alle maison del vaſ benoiete devant dite · la v chu fut recordeit (et) ciſte veſture fait [9] furent hore del chieſe dev · ſires johans de lardier ki le veſture fiſt · sireſ gyles de noevis · lowis ſureles [10] pieres del orſ · hanon li fis ſangnor gylon de noevis · ſires henris li preſtre del vaſ benoiete · ſires johans li [11] veſtis de fehe · colars li cler le maior (et) pluſors autres et por tant ke ce ſoit plus ferme (et) creute choſe [12] si avons nos priet a ˘ ſangnor renier archepreſtre de liege qu i mette ſe ſaial a ces p(re)ſens lettres ems teſmo[13]nage de veriteit · et nos reniers archepreſtre devant dis alle requeſte des homes del chieſe dev [14] devant nomeis [note] avons pendut noſtre ſaial a ces preſens lettres ems teſmonage de veriteit la date [15] eſt devant ditte /
t corrigé en s.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).