Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1276-06-10a

Charte conservée aux Archives de l'État à Liège. Collégiale Saint-Denis à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

[note] [note] a toſ ceas ki ceſ preſens lettres verront (et) oront · li home delle chiſe deu / ſalut (et) conoiſtre veriteit · nos voſ [2] faiſons a ˘ ſauoir ke l an delle Íncarnation n(ost)re ſaigor · m · cc · lxxvj · le merkredi apreſ leſ octaueſ delle t(r)initeit [3] vinrent par deuant nos entre ſainte marie (et) ſaint lambier wilheameſ de flemale · agneſ ſa fe(m)me (et) werris [4] del lauoir manborſ la dite agnes d une part · (et) maiſtres ameleſ doins de ſaint donis en ˘ liege manborſ v procurers [5] maiſtre conrar chanone de ſaint donis d autre part · la afaitarent wilheameſ (et) agnes ſa fe(m)me (et) werris ſes [6] manborſ deuant dit a maiſtre amele doin de ſaint donis en nom de maiſtre conrar · maiſon curs · t(er)res · [7] preis cens · chapons bleis (et) bois k ilh tenoient a melen a eurei(n)gheis (et) a fleron · ſi k a ˘ luet (et) reconurent [8] ke ce aſtoit alues · a queilh afaitement del aluet deuant dit (et) a le ˘ reconiſſanche furent preſent li home del [9] chiſe deu a ſauoir eſt lowis nauias ki le veſture fiſt del aluet deſeur dit (et) ki li co(m)mandat em ˘ pais · meſ ſi / [10]reſ thiris huſtins de ſerain cheualierſ · sireſ mathons · antonins de jemeppe · thiris de treit · remis barucheas [11] wihaumeſ li fis ſaingor lambuce · jehanſ de flemale (et) colette ſes freres · antonins li fis ſaingor wilheame le ſour · [12] gileſ de ſclacins · johan kawins · preu ˘ weris ſes freres · ſtaſſars de dainerees (et) jakemotte pareiſ · li queis [13] wilheames · agnes ſa fe(m)me (et) werris ſes manborſ jurerent de ˘ lor mains ſor ſains ke par eaſ ne par atrui [14] ne reclameront l alut deuant dit par raiſon de doare ne autrement · [et] par ce ke ce ſoit ferme choſe [15] (et) eſtable ſenefions ceſ choſes deſos de le ſaeal mon ſaingor renir archepreſtres de n(ost)re da(m)me auec le [16] ſaeal delle officialiteit de liege · [et] noſ maiſtres johans deſ changes chanones (et) officias de ˘ liege (et) renirs arche[17]preſtres auonſ penduſ nos ſaeas a ceſ p(re)ſens lettreſ en teſmonage de v(er)iteit · (et) je ſires mathonſ par ce [18] ke je n ai poin de p(ro)pre ſaeal vſe del ſaeal mon ſaingor otton archidyake de liege · ce fut fait l an delle incarnation [19] n(ost)re ſaingor · m · cco · lxxvj · le merkedi ap(re)ſ leſ octaues delle t(r)initeit ·
Première ligne: hastes plus hautes, treillis sur les $
Cliquer pour fermer
Signé sur le pli
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).