Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1263-11

Charte conservée aux Archives de l'État à Liège. Cathédrale Saint-Lambert à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

henris [note] par le graſe de deu euekes de liege a tos cias ki ces preſens lettres veront ſalut en noſtre ſigneur · saichies ke nient ſeulement [2] por noſtre vilhe de dynant ki eſt de noſtre vekeit a ˘ embelir / mais por ˘ le ˘ porfit et l utiliteit de ˘ totes gens / (et) maiement por les marchans ki [3] hanteront en noſtre uilhe deuant ˘ dite li maires · li eſkeuin / li iureit / (et) tos li co(m)muns delle vilhe deuant ˘ no(m)mee ont leueit (et) ſaigement fait [4] (et) eſtablit vn edefiſſe c u(n)s appelle communeme(n)t halle / en le deuant ˘ dite vilhe a l onneur (et) a le co(m)mune utilite de celle vilhe (et) de tot le pais de [5] noſtre ſpecial coingiet / (et) del aſſens de noſtre capitele de liege ſos les manieres et les conditions ki ci apres ſu(n)t eſcrites / ens es queis li uti[6]lites eſt tote apparans de noſtre eglize de liege deuant ˘ dite · et les conditions ſunt telles · ke tot cilh ki demeurent ens elle vilhe deua(n)t [7] no(m)mee / (et) tot li ˘ ſtraigne ki de defors venront ki uenderont dras · toille · pain · mercerie u atres ſi fais vennas u marchandizes deue / [8]ront uendre et metre auant por uendre lor marchandizes ens elle halle deuant ˘ dite · et ſ en acu(n) tens ki venrat li maires · li ſkeuin [9] li jureit (et) tos li co(m)mu(n)s delle vilhe deuant ˘ dite u cilh ki ſeront de par eas a chu eſtablit (et) mis / uoient ke ce ſoit bon (et) vtele a noſtre [10] vilhe deuant ˘ dite / ilh poront (et) deueront conſtrendre par noſtre force (et) par noſtre iuſtice cias ki uenderont · et uendre uorront ens elle [11] vilhe deſeur ˘ dite en ˘ atre liu k en ˘ celle halle deſeur no(m)mee k ilh uendent deuens le ˘ halle et metent auant por ˘ uendre teis denrees et teis [12] marchandizes co(m) deſeur ſu(n)t dites · apres nos auons teilh conuent entre nos et les deuant ˘ dis maieur / ſkeuins / jureis et tot le co(m)mun / [13] ke tote li moities des preus et des rentes ki uenront de celle halle d or en ˘ auant ſerat noſtre / et nos ſucceſſeurſ euekes de liege ki a / [14]pres nos uenront · et li ˘ atres moities tote / ſerat conuertie el porfit et l utilite delle uilhe deuant ˘ dite ſelonc chu ki ſonlerat bon et [15] utele a ˘ maieur as ſkeuins as jureis · et a ˘ tot le com(m)u(n) deuant ˘ dis · et s ilh auient en acun tens ki uenrat ke celle halle deuant ˘ dite le que[16]le ilh ont fatte a leur propres coſt et a leur propres deſpens / chaet / ardet / v empiret en ˘ partie u ˘ en ˘ tot / nos et noſtre ſucceſſeur eue[17]ke de liege ki uenront apres nos por le moitiet des coſt et des deſpens k on ferat por celle halle deuant ˘ dite detenir (et) raparilhier et [18] li ˘ vilhe deuant ˘ dite por l atre moitiet de ces minmes cost et deſpens ſummes obligiet et aſtraint · li quelle moities ke nos deuerons [19] paier de ces coſt et de ˘ ces deſpens k on ˘ ferat por celle halle detenir et raparilhier ſerat prize delle moitiet des preus (et) de rentes [20] ke nos auons elle halle deuant no(m)mee · apres nos uolons ke tuit ſaichent · ke nos deuens celle uilhe deuant ˘ dite / ne deuens ſon porpris / [21] ne ˘ porons d or en auant nul nouial edifiſſe ne nulle nouelle choze eſtablir por coi / ne a ˘ l okizon de coi puiſt iamais auenir damaiges ne an[22]nuis a ˘ le halle deuant dite contre ces chozes deſeur dites ke nos auons otroiies · et totes ces chozes deuant ˘ dites / auons nos fermes et [23] eſtables (et) ſi les approuons · (et) de noſtre auctoriteit les confermo(n)s · (et) par l aiie de ceſt preſent enſtrument les warniſſons · (et) ſi promet[24]tons en bonne foi a co(m)mun (et) a le vilhe deuant ˘ dis totes les chozes deuant ˘ dites contre tos warandir et tenſeir · (et) ke nos en nul / [25] ne uenrons encontre · ce fut fait l an delle jncarnation noſtre ſaingnor · milh · cc · sexante et trois · el mois de noue(m)bre ·
Lettre initiale rouge
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).