Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1264-04

Charte conservée aux Archives de l'État à Liège. Cathédrale Saint-Lambert à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

[note] ·· ge jehanſ ainſnes fis le conte de los faſ ſauoir a touſ ceuls qui ceſ lettres [2] verront (et) oiront / que la terre que meſ ſires meſ peres · arnols cuenſ de loſ (et) de [3] chiny a donee (et) aſſenee en mariage a moi (et) a ma feme yſabeau dont ele eſt doee que [4] ge ai promiſ au deuant dit mon ſeignor mon pere par ma foi creantee loiau / [5]ment / deuant mon ſeignor · henri par la grace de dieu eueſque de liege / que tant [6] come ge viurai / il receura (et) prendra leſ fruiſ (et) leſ renteſ / (et) tenra touteſ leſ ſeigno / [7]ries entierement enſi com il leſ a tenues touſ iorſ · et ſ il auenoit choſe que ge [8] volſiſſe aler encontre ne deffaire ces couenanceſ / ce ai ge otroiet par deuant mo(n) sign(or) [9] l eueſque deuant dit (et) bien uueill plainement par mon otroi que il (et) ſui ſucceſſor [10] li eueſque qui apreſ lui venront me puiſſent conſtraindre par lor force a te / [11]nir ces couenanceſ deuant diteſ · et por ce que ge uueill fermement (et) loiau / [12]ment tenir ceſ couenanceſ a mon ſeignor mo(n) pere deuant dit / ge ai priiet a mon [13] ſeignor l eueſque deuant dit qu il mete ſon seel a ceſ preſenteſ lettres (et) me face [14] tenir touteſ les couenances il (et) ſui ſucceſſor li eueſque qui apres lui venront [15] par lor force enſi com eles ſunt deuiſees par ˘ deſeur · et noſ henriſ par la [16] grace de dieu eueſques de liege / ſerons tenu (et) noſtre ſucceſſor qui apreſ noſ [17] venront a faire tenir mon ſeignor jehan deuant dit touteſ ceſ couenanceſ tout [18] enſi com eleſ ſunt deuiſees / par noſtre force et a la requeſte mon ſeignor · jehan [19] deuant dit / auonſ noſ miſ noſtre seel auuec le ſien seel a ceſ p(re)ſenteſ lettreſ [20] leſ queleſ furent faites en l an del Íncarnation noſtre ſeignor · mil · (et) deuz cenſ [21] (et) seixante (et) quatre anſ ou moiſ de aurill ·
Caractéristique de l'écriture: crochet de s ronde et t en finale de mot.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).