Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1271-12-09

Charte conservée aux Archives de l'État à Liège. Abbaye du Val-Saint-Lambert à Seraing.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a tos ceaz ki ces lettres verront li maires (et) li eſkeuien de nandren / li maires (et) li tenant de la maiſon de ˘ la vauz ſaint lamb(er) / li maires (et) li [2] tenant maiſtre arnut de nandren salus en ˘ deu / sacent tuit ke johans li fis bacheler de ˘ sclacien aquiſt par deuant nos · iiij · muis d eſpealte hyreta / [3]blement ſor l yretage watier de ſaint seuerien ki chi eſt nomeez enſi ki muet de · trois curs deuant nomeies / (et) les aquiſt p(ar) tel maniere ke watiers (et) [4] ſei hoir les doient paier chaſcun an a moges ſor le grenier v a huy la v vn vorat a la meſure de huy dedens la feste saint andrier a · ii · doni(ers) p(re)s de ˘ la mel / [5]hour de nandren a lors deſpens (et) doient paier tel cens (et) tel rente ke cis hyretages doit az curs / par tel deuiſe ke ſe watiers v ſei hoir · auchu(n) an [6] defaloient de paiement de ces · iiij · muis / de cens / (et) de la rente ſi ke dit eſt / johans poroit alar a ˘ ces l en ˘ demain ſens demener ſi cu(m) a ſien / (et) le de / [7]uroit getter watiers v ſei hoir ki adont ſeroient de tos damages ſe li cens et la rente n aſtoient paiet a curt ſi ke drois eſt · et ces b(ie)ns watiers ne ſei [8] hoir ne pulent vendre ne obligier ne deſcangier ſens la volenteit de johan v de celi ki ces · iiij · muis tenrat en hyretage / et ces b(ie)ns ke watiers te / [9]noit b(ie)n (et) paiſiblement par curt ſi cu(m) raporteit fut par iugement de · iij · curs / reportat ilh en mains de maioirs deuant dis por ces · iiij · mujs (et) por [10] tel cens et rente ki deſeur eſt dit · les kez b(ie)ns li deuant dis johans apres chu ke nos li ewmes afaitiet p(ar) iugement ſi ke drois (et) lois porte par ſa [11] plaine volenteit aſenat par deuant nos en ˘ iuſtice la ˘ la ˘ maiſon de la ˘ vauz ſaint lamb(ert) / (et) les · iiij · mujs deſeur dis hyretableme(n)t a ˘ tel hyretage tot enſi ke deuj / [12]ſet eſt / (et) ke l yretage ki eſtoit afaitie p(ar) les covenances deseur dites por aligier (et) desconter ce · iiij · mujs de la su(m)me de · lii · mujs d eſpealte k ilh deuoit [13] a ˘ la ˘ maiſon ſi ˘ cum ilh contenu eſt en ˘ la chartre ki de ce eſt faite / (et) tel hyretage por ces · iiij · muis (et) tel cens ke dit eſt / reportat johans deuant dis en [14] mains de maioirs deuant diſ / [et] nos par iugement ſi ke drois et lois porte l afaita(m)mes a ˘ la ˘ maiſon deuant ditte a ˘ tenir hyretableme(n)t p(ar) les couenan / [15]ces ki ſu(n)t eſcrites / (et) bien en ˘ paiat la ˘ maiſon ſes droitures / et li hyretages ki est afaitiez eſt teiz / de la curt de nandren · iij · boni(ers) en vne pieche en [16] <>ke / de ˘ la ˘ maiſon demi boni(ers) de t(er)re deſeur le stoke en heve / (et) · i · boni(er) de pret la ˘ meimes / de la curt maiſtres arnut · v · jorn(alz) de t(er)re ki giſt en vne [17] <pie>che en hierſaing / et totes ces choſes ſi ke deuiſees ſu(n)t (et) chi eſcrites ſu(n)t miſes en recort des maioirs des eſkeuiens (et) des tenants de · iii · curs [18] deuant nomeies / et a ceſt afaitement fut maires de la curt de nandren remeis · (et) eskeuiens / johan de tomboir / johans de fraienoir / joha(n)s [19] de haloir / alars del vauz / alars de tomboir / (et) lambers muſars / de par la maiſon fut maires philipeaz de tomboir / et tenant · g(erars) · geroie · co / [20]nars / alars wilers · weris ſes fis / et lambines / de la curt maiſtres arnut fut ſi ke maires alars wilers / et tenant johan hanoſes / maiſtres [21] weris / (et) philepeaz tabars / et par chu ke ce ſoit ferme ſi auons nos p(r)iet a metre le saial de ˘ la curt de ˘ liege / (et) le saial de n(ost)re vestit [22] de nandren a ˘ ces lettres / et nos maiſtres · b(auduins) · d autre gliſe chanones (et) offi(cial) de liege le saial de la curt / (et) je auſi evrars veſtis de nan / [23]dren / mo(n) saial a ˘ la requeste de maioirs / des eskeuiens / des tenans / de johan (et) de watier avons pendut a ces lettres en teſmongnage / [24] ce fut fait l an de incarnation jh(es)u c(ri)ſt · m · cc · lxxi · le merkedi deuant la ſainte lucie [note][25] la ſemblante partie de cyrographe est doneie de par les curs al veſti deuant dit por garder ·
Un trait discontinu oblique achève la ligne
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).