Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1275-01-10b

Charte conservée aux Archives de l'État à Liège. Abbaye du Val-Benoît à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

·· a tos cheaz ki ces preſens lettres veront (et) oront · nos · me ˘ ſires ernus (et) me ſires thieris del preit [2] frere (et) chevalier salus (et) coniſſanche de veriteit · coneute choſe ſoit a ˘ tos ke li eſkeuien de ju / [3]pilhe de la cuert de verdon vinrent par deuant nos · a ˘ liege la reconurent ilh de buen acort (et) [4] de plaine ſiete · ke li maiſons (et) li ·· abbeſſe (et) li couens de la val beneote tenoent le bois [5] de bas tiernache de la cuert de verdon por · vient · doniers ligois de cens par · an · [6] le quel bois ilh aquisent a mon ſaignor leone de niuelle jadis chevalier (et) tenut [7] l auoent cinquante ans ſens clen (et) ſens calenge de nuluj quitte (et) paiſule (et) bien [8] paiet les · vient · doniers ligois de cens a la curt deſci a huj ceſt jor · (et) liueret [9] lor veſtit totes les fies dedens ceſt termine ki paſſez est ke meſtiers en fut [10] par l enſengnement des eſkeuiens de la cuert de jupilhe ke on apelle de verdon · [11] et ſi reconurent par deuant nos li deſoir ˘ dit eſkeuien de jupilhe de la cuert [12] de verdon ke nuz ki viue n auoit droit ens el bois de baz tiernache deuant [13] nomeit · en vif bois · en mort bois · en wedage · ne en paſtorage · ne en nulle atre [14] maniere ki eſtre poiſt · fors · li maiſons (et) li ·· abbeſſe (et) li couens de la val be / [15]neote deuant nomeit · et par chou ke ces choſes deſoir ˘ dites ſoent fermes (et) [16] eſtables (et) parmanables a tos jors mais · ſi auons nos me ſires thieris deuant [17] dis por nos (et) por mon ſaignor ernu nostre frere · pendut a ces preſens lettres [18] ·· noſtre saial en teſmonage de veriteit · et nos me ſires ernuz deuant dis maires [19] de la cuert de jupilhe ke on apelle de verdon · par chou ke nos n auons [20] propre saial · ſi vſons nos a ceste fois del saial mon ſaignor thieri noſtre [21] frere deſoir nomeit · che fut fait l an de graſce · m · cc · setante (et) quatre le juedi apres le treme ·
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).