Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1281-06-06

Charte conservée aux Archives de l'État à Liège. Hôpital des Pauvres-en-Île à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a tos cheas ki ces preſens lettres veront et oront ·· li ho(m)mes delle chiſe dieu font [2] conoſtre v(er)iteit · conutte choiſe ſoit a ˘ tos ke l an de graſce · m · cc · quatre vinſ et [3] on · le venredi deuant le t(r)initeit vinrent par deuant nos entre ſainte [4] marie et ſain lambier a ˘ liege johans de cheſteal de melin d une par et thiris [5] de ſain ſeruais ſkeuins de liege et manbors des poures de la citeit de liege [6] d atre par et la afaitat et werpit chi johans deſur dis a thiri de ˘ ſain ſeruais [7] deſur nomeit et a ˘ owes des poures deſur ˘ dis ix verges d alu de t(er)re erule petit [8] pluſ ov petit moins et ki giſent ens el t(er)roir de melin et ſi fut chu thiris de[9]ſur dis ſi ke manbors et a ˘ owes des poures de liege deſur nomeis ens em pais co[10]mandeis ſi ke drois (et) lois enſengne et conut johans de cheſteal deſur ˘ dis qu ilh [11] des ix verges d alu deſur dittes aſtoit bin aueſtis (et) bin aireteis ſi ke por li deſi[12]reteir et atrui aireteir · la quele coniſſanche johans (c)(on) diſt delle roſe citains [13] de liege ki l afaitiſon en fiſt miſt ens elle warde des homes delle chiſe dieu ki [14] la furent preſens a ceſte veſture a ˘ faire furent ho(m)mes delle chiſe dieu johanſ [15] delle roſe deſur ˘ dis ki le veſture fiſt · henris bureis · colons prechereas et [16] baduins pifes · lambiers delle riuiere et godars li drapirs · anthones de [17] glons et wilheames peteilhons · johans roſeas (et) cunes de palais maiſtres [18] alars li notaires (et) pluſur atres · et nos renirs archipreſtes de liege a la [19] requeſte des ho(m)mes delle chiſe dieu deſur dis auons pendut a ces p(re)ſens lettreſ [20] noſtre p(ro)p(r)e ſaial en teſmongnage de v(er)iteit · la date eſt deſur ditte [note]
La ligne est achevée par des tirets.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).