Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1279-03-10

Charte conservée aux Archives de l'État à Liège. Abbaye du Val-Benoît à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

·· a toſ ceas ki ceſ presenſ lettreſ veront (et) oront · li home delle chieſe deu font conoiſtre [2] veriteit · conute choſe ſoit a chaſcon et a tos k en l an de grasce · m · cc · settante (et) ovit [3] le venredi deuant letare ih(e)r(usa)l(e)m vient par deuant noſ entre sainte marie (et) sain [4] lamber a liege ſuer ermenghars par deu paſſienche abbeſſe delle vas benoite [5] et la no requiſt elle ke nos li feiſſiemes don (et) veſture a wez de li (et) de se couent [6] de tos les aluz ki eſkeut lour aſtoient de par mo(n) sangnur wilhame de wihon[7]gne cheu(a)li(er) ki ia fut pere a suer heluit none de lour maiſon · et nos li home [8] delle chieſe deu lour en feſiemes don (et) veſture (et) li co(m)mandames ens em pais [9] a wez de li (et) de se couent si ke droiſ et loyſ enſengne · a ceſte veſture a ffaire [10] furent homes delle chiſe deu johans li trenchanſ ki le veſture en fiſt · dan ioha(n)ſ [11] pangnonſ · danſ lambers delle vaz benoite (et) frereſ piereſ · ſireſ ſteueneſ ve[12]ſtiſ de ſain goire · gilheſ de ſclachienſ · thiriſ li brons · thiriſ de gemeppe · lowiſ [13] de ſain martin · gilheſ de warnan · gilheſ de flemale · frereſ thiriſ cossienſ [14] herberſ de ſart · ſires lambins delle riuiere · maiſtres alars li notaireſ et [15] pluſurs autreſ · et p(or) chu ke ce ſoit ferme choſe (et) eſtaule nos reniers [16] archipreſtreſ de liege a la requeſte des homeſ delle chiſe deu deſour diſ auons [17] pendut a ceſ p(re)ſens lettreſ noſtre p(ro)p(r)e saial en teſmongnage de v(er)iteit [18] la daute eſt deſour dite [note]
La ligne est terminée par une série de tirets.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).