Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1237-12

Charte conservée aux Archives de l'État à Liège. Cathédrale Saint-Lambert à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

jakeſ par la graze de dev preuoz · jehanſ li doienſ · li archediakene · (et) toz li chapitreſ [2] de ˘ la grant egliſe · li maireſ · li eſcheuin · li jureit · (et) toz co(m)munſ de la citeit de lie / [3]ge · faiſonſ ſauoir a toz ceaz ki or ſunt (et) ki ſerunt ki ceſ letreſ uerront · ke des [4] degreiz ki ſunt entre l egliſe ia ˘ dite (et) le marchiet · dont contenchonſ at eſteit entre [5] noſ · le chapitre d une part · (et) leſ citainſ d altre ſumeſ aſſenti (et) (con)cordeit en teil ma / [6]niere · ke li murſ derrier ces degreiz doit eſtre ſor le viez fondement ki ſe ioint [7] al mur del viez palaiſ (et) ſ eſtent iuc al mur de ˘ la maiſon le preuoſt · ne entre ceſ douſ [8] murſ n aura nul eſtal tant ke li degreit portront iuc k a ˘ la terre · (et) li murſ par derri / [9]er leſ ˘ degreiz · ne nule de noſ partieſ · ne deurat · ne ne porrat iamaiſ faire eſtal entre [10] le mur del viez palaiſ (et) le mur de la maiſon le prevoſt · enſi ke deuiſeit eſt · (et) ſ ilh aue / [11]noit par auenture ke l une de noſ partieſ i edefiaſt eſtal / l atre partie · auroit pooir [12] del abatre (et) del deſtruire · ke ia n en deuroit requerre la partie ki i edefieroit · (et) ſ autreſ [13] ke noſ i clamoit droiture (et) uoloit faire eſtal {} noſ li chapitreſ (et) li (com)munſ de la citeit · [14] ſerienſ decontre · (et) le defendrienſ (com)munalment · ne ſor ceſ degreiz mimeſ ne porrat [15] om iamaiſ faire jugement ki monte a honor d o(m)me · ne a mort · ne a ſanc · en teſ / [16]moin (et) en retenance de ceſ choſeſ k eleſ ſoient a ˘ toz jurſ durableſ enſi ke deuiſees [17] ſunt auonſ noſ li chapitreſ d une part · (et) li (com)munſ deſ citainſ de liege d autre · [18] ceſte chartre saelee (et) (con)fermee · de noz saiaz · (et) chaſcune de noſ partieſ · at ceſ le[19]treſ ſemblanz mot a ˘ mot eſcriteſ · k eleſ ne puiſſent eſtre changieſ ne muees · et [20] ceſ choſeſ deuant diteſ ſunt faiteſ · l an del jncarnation jheſu criſt · m · cc · (et) ˘ tren / [21]te ſettime · el mois de decembre ·
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).