Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1271-05-22

Charte conservée aux Archives de l'État à Liège. Abbaye du Val-Saint-Lambert à Seraing.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a tos cheaz ki ces lettres veront / li maires (et) li eſkeuien de ˘ la curt de nandren / li maires (et) li tenant de ˘ la vaz saint lam / [2]bert / saluz en deu · sachent tuit ke jakemiens li fiz geroie par deuant ˘ nos en juſtice reconut ke la maiſons de la vaz saint lamb(er)t [3] at aquis a ˘ li vn moi d auaine hyretablement / (et) che muj d auaine doit ilh (et) ſei hoir paier chaſcun an el nom de ˘ la maiſon al eueſke · v ˘ a [4] la maiſon de moges se miez plaiſt a ˘ la maiſon deſeur ditte le jor de la saint remj v a huy se miez li plaiſt v ſen hoir la v la maiſons vorat [5] a ˘ la meſure de huy a dois doniers pres de la meilhor de nandren dedens la feſte saint andrier a ses ˘ deſpens · et che muj d avaine aſſenat [6] ilh ſor l yretage ki ˘ chi eſt nomez ki muet des dois curs deuant dittes / par teil deuiſe ke ſe ilh v ſes hoirs defaloit de paement (en)si ke dit [7] eſt / la maiſons iroit al hyretage l endemain delivrement si com a ſien ſens deminer · et deuroit ilh (et) ſes hoirs la maiſon geteir de tos da / [8]mages ſe li auaine deuant ditte (et) li cens (et) la rente ke li hyretages doit a ˘ curt n aſtoit paiez ſi co(m) dit eſt (et) k on le doit paier · le queil cens [9] (et) la rente doit jakemiens paier a curt (et) ſei hoir par deuiſe · et ceſt hyretage ne puet ilh ne ſei hoir / vendre / deſchangier / ne obligier [10] ne trecenſer ſens l aſſens de ˘ la maiſon · et eſt li hyretage tez · en boſtoch · vj · jornaz de t(er)re dont li · v · mouent del eſueke (et) li vns de [11] la maiſon del vaz saint lamb(er)t · et ceſt hyretage reportat ilh es mains de maiors deuant dis por che muj d auaine (et) por teil cens (et) teil rente [12] ke deuiſet eſt solonc les couenances deſour eſc(ri)tes · et nos li maior / li eſkeuien / (et) li tenant deuant dit afaitames ceſt hyretage a ˘ la maiſon de[13]uant ditte par jugement si ke drois (et) lois porte por che mui d auaine (et) por le cens (et) la rente k ilh doit a ˘ curt par les couenances deſur dittes (et) bien [14] en paiat la maiſons ſes droitures · et totes ces choſes ſu(n)t miſes en recort des eſkeuiens (et) de tenans deuant dis · a ceſt afaitement fu maires [15] de nandren / alars wilers / eſkeuien gerars geroie / phillipes de tomboir / johans de haloir / alars de tomboir / alars del ˘ vaz / johans de fra / [16]enoit / de par la maiſon fu maires · phillipes de tomboir / tenant gerars geroie / alars wilers / wirars ſes fiz / (et) conars del tomboir et par [17] che ke che ſoit f(er)me choſe auons nos p(r)iet n(ost)re veſti de nandren k ilh a ces preſens lettres en teſmongnage mete ſon ſaial / (et) auons fait auſi metre [18] le saial de ˘ la curt de liege · et nos maiſtres balduiens d autre glize canones (et) off(icial) de liege le ſaial de ˘ la curt · (et) je auſi evras veſtis de nan / [19]dren a ˘ la requeſte des maiors / des eſkeuiens (et) deſ tenanz des curs deuant dittes / le mien saial auons pendut a ˘ ces lettres · chu fu fait (et) do / [20]neit l an del jncarnation n(ost)re sangnor / milh dois cens / (et) ſetante (et) vn le venredi deuant la pentechoſte · [21] li autre partie de cyrographe eſt donee en warde de par les curs deſeur nomees · a veſti de nandren deuant dit · che fut fait [22] (et) doneit si com deſeur ·
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).