Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1274-09-06

Charte conservée aux Archives de l'État à Liège. Couvent de Robermont à Robermont.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

· a tos cheas ki ces preſens lettres veront (et) oront li homes delle [2] ciſe dev font conoiſtre veriteit · conute choſe ſoit a chaſcun (et) a ˘ tos ke [3] l an de graſce · m · cc · settante (et) quatre a noneme jour de rezalhe mois [4] a l entreie vinrent par deuant nos entre saincte marie (et) ſaint lam[5]ber a ˘ liege ſtaſſins de hermees freres a mon ſagnor gerar de ˘ her[6]mees cheualier · meſ ſires wilhames de tongres preſtres (et) thomas [7] ki at le ſerur del preſte d une part · (et) freres henris conuers [8] delle maiſon de robiermont d atre part la afaitarent li deuant dis [9] ſtaſins wilhames (et) thomas a frere henri deſour nomeit a wes delle [10] maiſon de robiermont jornal (et) demej de preit ki giſt a hermees [11] en mei le vilhe (et) diz chapons · et trois · ſ(ous) · de ligois ki giſent a hermees [12] de cens li queis jornas (et) demei li chapons et li trois · ſ(ous) · ſont · [13] aluz et ſi fut li deuant dis freres henris a wes delle maiſon de [14] robiermont ens em pais comandeis ſi ke drois (et) lois porte · et [15] conurent li deuant dis ſtaſins wilhames (et) thomas k ilh del alu [16] deſor nomeit aſtoient bien veſtis et ke bien en ˘ poioent faire lor [17] volenteit la queile coniſanche giles pagnons ki l afaitiſon fiſt miſt [18] en le ˘ warde des homes delle ciſe dev ki la furent preſent · a ceſte [19] veſture a faire (et) a totes ces deuiſes furent homes delle ciſe dev gil[20]les pagnon deſor dis ki le veſture fiſt weris de lauoir · baſtiens [21] pares · mathies de saint seruais · ſtaſſons li fis ſtaſin · colais li fis [22] jehan c on diſt de huy · hanins del molin · jakemins li mariſcas · et pluſur [23] atres · et nos reniers veſtis (et) archipreſtes de noſtre dame a ˘ liege [24] a le requeſte des homes delle ciſe dev · et des parties deſor dites [25] auons pendut a ces preſens lettres noſtre propre ſaial en ten[26]mognage de veriteit · la date eſt deſoir dite · [note]
La ligne est achevée de traits.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).