Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1287-06-24

Charte conservée aux Archives de l'État à Liège. Abbaye du Val-Saint-Lambert à Seraing.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a tous cheas ki ches preſens lettres vieront (et) oront li ·· homes delle chiſe dieu / ſalus (et) conoiſtre veriteit [2] conute choſe ſoit a tous / k en l an de greſce · m · cc quatre vins et · ſet · le iour delle ſain jehan batiſte vien[3]rent par deuant nos entre ſainte marie (et) ſain lambier a ˘ liege / dame ruſſele li feme jehan de [4] tilues ki fut et jehan ſe fi d une part / et dans jehans delle fontaine trechenſiers delle vaz sain lam[5]bier d atre part / et la affaitat dame ruſſele deſoir ditte ſa ses vmiers a jehan ſon fi deſoir nomeit [6] · on · bonier d alu de terre errile ki gieſt ens el terroir entre lantins (et) hambrv ſor le voie et li wer[7]pit et si fut jehans deſoir dis ſa les vmiers de ſe mere ens em pais comandeis ſi ke drois (et) lois [8] porte / en tel iour (et) en tel oire mime li dis jehans fiſt don (et) veſture a dan jehan deſoir nomeit [9] et a ovs delle vaz ſain lambier ſa les vmiers de se mere de bonier d alu deuant dit / et si fut [10] ens em pais comandeis li dis dans jehans a ovs delle vaz ſain lambier ſi ke drois (et) lois enſengne [11] et to la furent ·· homes delle chiſe dieu adans delle rameye citains de liege ki les veſtures en fiſt [12] freres wathiers maiſtre de bruſte / rennekins de horion · jehans ſofle torcea · jehans botins · ha[13]nemons de sain martin · henris quartais · lambiers de gerendrie · buchars cokeles / maiſtres [14] colars li speſiers / gerars li burſiers / maiſtre alars li notares et pluſeurs atres · et par chu [15] ke che ſoit ferme choſe (et) eſtable nos li ·· homes delle chiſe dieu deſoir dis / auons fait ſaeler [16] ches preſens lettres de ſaia de noſtre curt en temongnage de verrteit / la date eſt deſoir ditte
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).