Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1271-07-25

Charte conservée aux Archives de l'État à Liège. Abbaye du Val-Benoît à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

·· a toſ ceas ki ceſ preſens lettres veront (et) ouront · li homeſ delle chieſe deu font conoi[2]ſtre veriteit · conute choſe ſoit a chaſcon et a tos k en l an de graſce · m · cc · ſeitante (et) onc [3] le ſemedi deuant le sain piere awoſt entrant vienrent par ˘ deuant nos entre sainte [4] marie et sain lamber a liege · me dame katheline feme a mon saingnur wilheame [5] le rode cheualier ki ia fut d une part · et ſi troiſ enfans a ſauoir ſunt weriſ · iehans · [6] et damoiſelle piette / d autre part · [et] la affaitat me dame katheline deuant dite a ſes [7] trois enfans deſour nomeiſ entirement ſenſ rienſ enſ a retenir se deme ki ſiet a ˘ no[8]vilhe enſi kome elle le tenoit et ov enſ elle auoit ſes vmers et ki ſeſ alus aſtoit [9] et ki eſkeir lour deuoit apreſ ſon deces : et si furent li troiſ enfans deſour dis enſ [10] em pais co(m)mandeis si ke droiſ (et) loys porte · [et] conut me dame katheline deſour [11] ditte par ˘ deuant nos k elle de l aluz deſour diſ aſtoit bin veſtie (et) bin aireteie s<i> [12] ke por ley deſireter (et) ſes trois enfans deſor diſ aireteir · la queile coniſſance iehans [13] li trenchans ki l affaitiſon fiſt miſt enſ elle warde des homeſ delle chieſe deu ki [14] la furent p(re)ſens · en tel jour (et) en telle oire miemeſ li troiſ enfanſ deſour dis [15] rendirent don (et) veſture entirement de ˘ l aluz deſour dit a frere pieron [16] conuier delle vaz benoite (et) a wez delle vaz benoite deſour dite · et si fut chiſ [17] frereſ piereſ conuiers deſor diſ a weſ delle vaz benoite deſour ditte enſ em paiſ [18] co(m)mandeiſ (et)si ke droiſ (et) loiſ enſengne · a ceſ veſtures a faire furent ho[19]mes delle chiſe deu iehanſ li trenchanſ deſour diſ ki leſ veſtureſ en fiſt · danſ [20] lambers delle vaz benoite tonetteſ de fontaineſ · wilheames li hiere · an[21]driers li orbatereſ · baduinſ piffeſ · lambers delle riuiere · otteleſ de frangne[22]ieſ · anthoneſ de glons helinſ bereſus henriſ draweas · (et) ˘ lambers de gere[23]drie citainſ de liege · iehanſ li fiſ fanar · maiſtres alars li notaireſ et [24] pluſurs autreſ · (et) nos renirs veſtiſ (et) ˘ archipreſteſ de noſtre dame a ˘ lie[25]ge a ˘ la requeſte deſ homeſ delle chiſe deu deſour diſ (et) deſ partieſ quant [26] nomeies auonſ pendut a ceſ preſenſ letreſ noſtre p(ro)p(r)e ſaeal en teſ[27]mongnage de veriteit · la daute eſt deſour ditte [note]
La ligne est achevée par des tirets.
Cliquer pour fermer
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).