Ponctuation et syntaxe
dans la langue française médiévale
Étude d'un corpus de chartes originales écrites à Liège entre 1236 et 1291 Nicolas Mazziotta (nicolas.mazziotta@ulg.ac.be)

# Document 1275-01-10a

Charte conservée aux Archives de l'État à Liège. Abbaye du Val-Benoît à Liège.

## Avertissements

- Cette mise en forme de la transcription est le résultat d'une conversion automatique de nos fichiers de travail et peut contenir des erreurs;
- © Marie-Guy Boutier et Nicolas Mazziotta, Université de Liège, 2001-2007 (tous droits réservés);
- la transcription du document suit les conventions exposées ici;
- l'analyse syntaxique du document est consultable ici.

## Transcription

a · tos ceaz ki ces preſens lettres veront (et) oront · li maires (et) [2] li eſkeuien de liege salus (et) coniſanche de veriteit · coneute [3] choſe ſoit a tos ceaz ki ſont (et) ki ſeront · ke li eſkeuien de [4] jupilhe de la cuert de verdon vinrent par deuant ˘ nos a · [5] liege · la reconurent ˘ ilh de buen acort (et) de plaine ſiete [6] ke li maiſons (et) li ·· abbeſſe (et) li couens de la val beneote [7] tenoent le bois de baz tiernache de la cuert de verdon [8] por vient doniers ligois de cens par an · le quel · bois [9] ilh aquiſent a mon ſaignor leone de niuelle jadis cheva / [10]lier · et tenut l auoent cinquante ans ſens clen (et) ſens [11] calenge de nuluj quitte et paiſuble · (et) bien paiet les vint · [12] doniers ligois de cens a ˘ la curt deſci a huj ceſt jor · [13] (et) liueret lor veſtit totes les fies dedens ceſt t(er)mine [14] ki paſſez est ke meſtiers en fut par l enſengnement des [15] eſkeuiens de la cuert de jupilhe ke on apelle de verdon · [16] et ſi reconurent par deuant nos li deſoir dit eſkeuien [17] de jupilhe de ˘ la cuert de verdon ke nuz ki viue n a[18]uoit droit ens el bois de baz tiernache deuant nomeit [19] en vief bois en mort bois / en wedage · ne en paſtura / [20]ge ne en nulle atre maniere ki eſtre poiſt · fors li mai / [21]ſons (et) li abeſſe (et) li couens de la val beneote deuant nomeit [22] · la ov ciſte reconiſſanche fut faite (et) cis recors · fut mai[23]res en fealteit radeles d ile · (et) ſi furent eſkeuien de liege · [24] johans de lardier · pieres boueaz · johans d anex · (et) lam[25]bers li fous en cuj warde li maires deuant ˘ dis miſt [26] en recort (et) en la warde des eſkeuiens deſoir dis ces [27] choſes ki ci deſoir ſont eſcrites · et · nos li eſkeuien [28] de liege deſoir nomeit coniſſons ke nos fumes · a ces [29] conuenances (et) a ceſt recort ki ci deſoir eſt eſcris [30] (et) ke li maires deuant ˘ dis le miſt en nostre warde · (et) [31] ke nos bien en awimes nos droitures · et por che ke [32] totes ces choſes desoir dites ſoent fermes (et) eſtables (et) [33] parmanables a tos jors mais auons nos li eſkeuien de / [34]uant dit pendut a ces preſens lettres nos ſaiaz avec [35] le saial de nostre maior en teſmoinage de veriteit [36] che fut fait l an de graſce · m · cc · setante (et) quatre [37] le juedi apres le treme ·
Pour éviter tout problème d'affichage, merci de faire usage d'un des navigateurs fournis sur le disque compact (voir la page des ressources).